Η Εορτή του Οσίου Αρσενίου του Καππαδόκου στην Πάτρα (ΦΩΤΟ) - ΕΚΚΛΗΣΙΑ ONLINE\nΑρχική » ΝΕΑ » Η Εορτή του Οσίου Αρσενίου του Καππαδόκου στην Πάτρα (ΦΩΤΟ)\nΤην παραμονή της εορτής, Τρίτη 9 Νοεμβρίου 2021, τελέσθηκε ο Μέγας Αρχιερατικός Εσπερινός, χοροστατούντος του Σεβ. Μητροπολίτου Κανάγκας κ. Θεοδοσίου, ο οποίος στην ομιλία του αναφέρθηκε στο θαυμαστό βίο του Αγίου και στις ιάσεις που επιτελλεί από τις αδειάλειπτες παρακλήσεις των πιστών δίνοντας και το παράδειγμα της τεκνοποιίας.\nΚατά την σύντομη προσλαλιά του ο Πανοσιολογιότατος τόνισε τη σημασία των αρετών που πηγάζουν από την επίγεια εν Χριστω ζωή των Αγιών και την εφαρμογή που έχουν σήμερα στη σύγχρονη ζωή του κόσμου.\nΤην κυριώνυμο ημέρα της εορτής, Τετάρτη 10 Νοεμβρίου 2021, ο Θεοφιλέστατος Επίσκοπος Κερνίτσης κ. Χρύσανθος χοροστάτησε την Ακολουθία του Όρθρου και στη συνέχεια τέλεσε την Πανηγυρική Θεία Λειτουργία μετά θείου κηρύγματος αναλύοντας τον οσιακό βίο του Οσίου Αρσενίου και τη χρησιμότητα της πνευματικής ζωής στην ψυχική υγεία των ανθρώπων.\nΑνήμερα το απόγευμα θα τελεσθή ο Μεθέορτος Εσπερινός και θα ψαλή το Μνημόσυνο των κτητόρων του Ιερόυ Ναού.\nΆγιος Μηνάς-11 Νοεμβρίου: Θαυμαστά γεγονότα του ΑγίουΑρσένιος ο Καππαδόκης: Ο ξεριζωμένος Άγιος με τα αναρίθμητα θαύματα σε Χριστιανούς και Τούρκους


Προς απόσυρση χρέους ύψους 6,2 δισ. ευρώ με επαναγορά... - Flashnews.gr\nΠρος απόσυρση χρέους ύψους 6,2 δισ. ευρώ με επαναγορά ομολόγων\nΤην άνοδο των τιμών των ελληνικών ομολόγων πυροδότησε την Τετάρτη η δημοσιοποίηση λεπτομερειών για το πρόγραμμα επαναγοράς χρέους που προτάθηκε στο Eurogroup. Επενδυτές προχώρησαν σε επιλεκτικές τοποθετήσεις στο 10ετές ομόλογο λήξης 2023 οδηγώντας την τιμή του στο 33,69 και την απόδοσή του στο 16,59%.\nΜε δεδομένο ότι τα 10 δισ. ευρώ για την αγορά των ομολόγων αναμένεται πως θα προέλθουν από τον EFSF και πως για κάθε ομόλογο ονομαστικής αξίας 1 ευρώ το Δημόσιο θα δίνει 0,50 σεντς, στόχος είναι να αποσυρθεί το 1/3 του συνόλου των ελληνικών ομολόγων που βρίσκεται σήμερα στα χέρια των ιδιωτών. Πρόκειται για 20 δισ. ευρώ, εκ των 62 δισ. ευρώ νέων τίτλων του Ελληνικού Δημοσίου λήξεως από 24/2/2023 μέχρι 24/2/2042 που διέπονται από το Βρετανικό Δίκαιο και έχουν διαβάθμιση «CCC».\nΗ καθαρή δε απόσυρση χρέους θα ήταν στο 2,4% του ΑΕΠ το 2020 ή στα 6,2 δισ. ευρώ, καθώς το δάνειο των 10 δισ. ευρώ του EFSF και οι τόκοι του, θα προσμετρούνταν στο συνολικό χρέος της χώρας.\nΣήμερα η τιμή του 10ετούς ελληνικού ομολόγου είναι στο 33,69 της ονομαστικής αξίας (100), η τιμή του 15ετούς στο 30,21, η τιμή του 20ετούς στο 25,41 και η τιμή του 30ετούς στο 24,35, κάτι που σημαίνει ότι με τα τωρινά δεδομένα η εξεταζόμενη πρόταση για αγορά του χρέους με discount είναι συμφέρουσα για τους επενδυτές.\nΜε την ανακοίνωση του προγράμματος επαναγοράς αναμένεται πως οι τιμές των ομολόγων θα αυξηθούν σε όλες τις διάρκειες και θα προσαρμοσθούν στο 50% της ονομαστικής τιμής των χρεογράφων. Ακόμη και σε αυτή την περίπτωση όμως η πρόταση δεν κρίνεται ελκυστική για τους περισσότερους ομολογιούχους. Κάποιος που πριν το PSI είχε 100 ευρώ σε 10ετες ομόλογο, σήμερα έχει μόλις 10,17 ευρώ από την αρχική του επένδυση. Με το πρόγραμμα επαναγοράς θα του ζητηθεί να δώσει τα ομολογά του με έκπτωση 50% και να αναλάβει πρόσθετη ζημιά.\nΓια τον λόγο αυτό εξετάζεται η δυνατότητα ενεργοποίησης των ρητρών συλλογικής δράσης που προβλέπουν ότι από τη στιγμή που ένα ποσοστό ομολογιούχων συμφωνήσει σε μία αναδιάρθρωση κρατικού χρέους, τότε ακολουθούν και οι υπόλοιποι κάτοχοι των ομολόγων. Η ενεργοποίηση των ρητρών βρίσκει αντίθετο το Διεθνές Χρηματοοικονομικό Ινστιτούτο (IIF), το οποίο ήδη χθες μέσω του αναπληρωτή γενικού διευθυντή του Χούνγκ Τραν εμφανίσθηκε αντίθετο σε μια μη εθελοντική επαναγορά χρέους.\nΤο στέλεχος του IIF αναφερόμενο στα σχέδια της Ευρωζώνης για επαναγορά χρέους τόνισε πως κάθε τέτοια προσπάθεια πρέπει να εξετασθεί σοβαρά καθώς θα μπορούσε να καταστρέψει τις πιθανότητές της Αθήνας για επιστροφή στις αγορές στο μέλλον. «Η αναδιάρθρωση του χρέους (PSI) είχε εξηγηθεί στους επενδυτές ως μια παρέμβαση μοναδική, που δεν θα επαναληφθεί. Αν γίνει νέα αναδιάρθρωση, η αξιοπιστία της Ελλάδας βρίσκεται σε κίνδυνο» δήλωσε ο Τραν.\nΟ ίδιος υπογράμμισε πως ο επίσημος τομέας αντιμετωπίζει τον ιδιωτικό τομέα ως πηγή χρηματοδότησης και προειδοποίησε ότι οποιαδήποτε προσπάθεια για εξαναγκασμό των επενδυτών στο πρόγραμμα επαναγοράς ελληνικού χρέους με discount, χρησιμοποιώντας ρήτρες συλλογικής δράσης, θα επιδείνωνε το πρόβλημα. «Αυτό θα ήταν μια καταχρηστική χρήση των ρητρών συλλογικής δράσης. Θα ήταν ένδειξη κακής πίστης από την πλευρά των αρχών», δήλωσε, προσθέτοντας ότι κάτι τέτοιο θα ωθούσε τους επενδυτές να ανησυχούν για παρόμοιες κινήσεις από άλλες χώρες της ζώνης του ευρώ.\nΣημειώνεται πως για να ενεργοποιηθούν οι ρήτρες συλλογικής δράσης θα πρέπει να συμφωνήσουν κάτοχοι ομολόγων αξίας 20 δισ. ευρώ (το 66% της πλειοψηφίας των ομολογιούχων). Ωστόσο, ελάχιστοι θα είναι οι ενδιαφερόμενοι. Είτε επενδυτές που χρειάζονται επειγόντως χρήματα ή funds που προχώρησαν από τον Απρίλιο 2012 μέχρι και σήμερα σε τοποθετήσεις σε ελληνικού τίτλους προσδοκώντας για τέτοιες ευκαιρίες. Η πλειοψηφία δεν θα θέλει να πωλήσει τα ομολογά στο 2/10 της αρχικής επένδυσης.\nΣε κάθε περίπτωση ενδεχόμενη επαναγορά χρέους με τον τρόπο αυτό θα είχε και θετικές επιπτώσεις, κυρίως για τις τράπεζες. Όπως αναφέρει στο in.gr ανώτατο τραπεζικό στέλεχος η επαναγορά ομολόγων θα οδηγούσε σε αύξηση των τιμών των χρεογράφων που διακρατούν στα trading και banking χαρτοφυλάκιά τους οι τράπεζες. Με τον τρόπο αυτό θα ενισχύονταν τα κεφάλαια των τραπεζών και θα περιορίζονταν ισόποσα οι ανάγκες κεφαλαιακής τους στήριξης. «Η επαναγορά θα μας έβρισκε να κάνουμε hold-out. Θα περιμέναμε να αυξηθούν οι τιμές των ομολόγων, τις οποίες σήμερα αποτυπώνουμε χαμηλά στα βιβλία μας», τόνισε.\nΠάντως, ενδεχόμενη μη εθελοντική επαναγορά ομολόγων θα οδηγούσε ενδεχομένως σε πρόσθετες ζημιές και κεφαλαιακές διαγραφές τις ελληνικές τράπεζες, καθώς θα έπρεπε να απομειώσουν από το χαρτοφυλάκιό τους τις ζημιές από την χαμηλή τιμή πώλησης των τίτλων.\nΤετάρτη, 21 Νοεμβρίου 2012, 20:15


Βασίλης Κεγκέρογλου - Βουλευτής Ηρακλείου - Η ελαιοκαλλιέργεια και το ελαιόλαδο εκπέμπουν SOS. Ακούει κανείς;\nΚΕΝΤΡΙΚΗ Δελτία τύπου Η ελαιοκαλλιέργεια και το ελαιόλαδο εκπέμπουν SOS. Ακούει κανείς;\nΗ ελαιοκαλλιέργεια και το ελαιόλαδο εκπέμπουν SOS. Ακούει κανείς;


Τα μουσικά ντοκιμαντέρ που αξίζει να δεις στο Netflix | Κινηματογράφος\n15 Απριλίου 2021 , Από: Αναστασία Κρανά\nΠηγή εικόνας: in.mashable.com\nΤα τελευταία χρόνια το Netflix λαμβάνει όλο και περισσότερες πρωτοβουλίες όσον αφορά την δημιουργία ντοκιμαντέρ με θέμα την ζωή των αγαπημένων μας τραγουδιστών. Τα μουσικά αυτά ντοκιμαντέρ δίνουν φως σε κρυμμένες πτυχές της ζωής τους. Μέσω αυτών μπορούμε να κατανοήσουμε ότι στη ζωή τους δεν υπάρχουν μόνο χειροκροτήματα και εντυπωσιακές εμφανίσεις αλλά και πλήθος εμποδίων.\nΠηγή εικόνας: tvline.com\nΕίναι από τα μουσικά ντοκιμαντέρ που μπορούν να δείξουν στο κοινό ότι δεν γίνεσαι εύκολα η ”πριγκίπισσα” της ποπ. Η ταλαντούχα Lady Gaga που πλέον έχει εδραιώσει το όνομα της στην μουσική βιομηχανία αφηγείται τις δύσκολες στιγμές που συνάντησε όσο προετοίμαζε το επόμενο άλμπουμ της με όνομα Joanne. Η ονομασία του άλμπουμ της είναι εμπνευσμένη από το όνομα της θείας της η οποία απεβίωσε στα 19 της χρόνια. Καθώς η Lady Gaga δεν έχει χρόνο για ξεκούραση, υποφέρει από πόνους σε όλο της το σώμα. Την ίδια στιγμή προσπαθεί μέσω των τραγουδιών της να εκφράσει τα όσα αισθάνεται και βιώνει. Το άλμπουμ της με τίτλο Joanne, πρόκειται για ένα διαφορετικό άλμπουμ. Η αγαπημένη μας τραγουδίστρια με λιτή πλέον εμφάνιση, ξεγυμνώνει την ψυχή της ελπίζοντας να μας αρέσει…\nΠρόκειται για τα ελάχιστα μουσικά ντοκιμαντέρ που έχουν δημιουργηθεί για k-pop καλλιτέχνες. Το γυναικείο και κορεάτικο συγκρότημα BLACKPINK πρόκειται για το πιο πετυχημένο girl-group για το έτος 2020. Τα μέλη διηγούνται τις προσωπικές μάχες που έδωσαν ως εκπαιδευόμενες αλλά και ως τραγουδίστριες. Σημαντικός παράγοντας που τις κατέστησε ικανές να ”κατακτήσουν” τον κόσμο ήταν η αγάπη και η αφοσίωση τους στην μουσική. Ακόμη πιο σημαντικός παράγοντας όμως ήταν και το ομαδικό τους πνεύμα. Είναι το πρώτο γυναικείο κορεάτικο συγκρότημα που έδωσε συναυλία στη σκηνή του Coachella. Τα μέλη του αγαπημένου μας συγκροτήματος δεν ξεχνούν να μας προειδοποιήσουν, λέγοντας μας πως αυτή είναι μόνο η αρχή…\nΕίναι από εκείνα τα μουσικά ντοκιμαντέρ που φώτισαν την ψυχοσύνθεση μιας τραγουδίστριας η οποία είναι η μουσική βιομηχανία από μόνη της. H γνωστή σε όλους μας Taylor Swift, μιλά για το πως αντιμετώπισε τις περιόδους που όλο και περισσότεροι άνθρωποι της είχαν πνίξει με τα hate comments τους. Μάλιστα επισημαίνει πως όταν ένας καλλιτέχνης αποκτά όλο και μεγαλύτερη απήχηση από το ευρύ κοινό, πολλοί άνθρωποι τείνουν να σχολιάσουν την προσωπική του ζωή με κακόβουλο τρόπο. Ωστόσο η Taylor αφού έπεσε, δεν δίστασε να ξανασηκωθεί. Υπερασπιζόμενη τα δικαιώματα των γυναικών αλλά και της lgbt κοινότητας, αποφάσισε να σπάσει την σιωπή της. Το tweet της κατά της πολιτικής του Trump προκάλεσε τον προβληματισμό πολλών ανθρώπων ενώ δεν ήταν και λίγοι εκείνοι που αναθεώρησαν τις επιλογές τους. Η Taylor Swift που πρόσφατα κέρδισε και ένα ακόμη Grammy Award για το άλμπουμ της με τίτλο Folklore απέδειξε πως τελικά είναι η μουσική βιομηχανία.


www.hellenicvoiceny.com - CΝN: Εσωτερικά έγγραφα «καίνε» την Κίνα για τον τρόπο που διαχειρίστηκε την πανδημία\nΑρχική ΚΟΣΜΟΣ CΝN: Εσωτερικά έγγραφα «καίνε» την Κίνα για τον τρόπο που διαχειρίστηκε την πανδημία\n117 σελίδες εσωτερικών εγγράφων από το Περιφερειακό Κέντρο Ελέγχου και Πρόληψης Ασθενειών (CDC) της κινεζικής επαρχίας Χουμπέι, πρωτεύουσα της οποίας είναι η Ουχάν, η πόλη από την οποία πιστεύεται ότι ξεκίνησε η πανδημία covid-19 έφερε στο φως της δημοσιότητας το δίκτυο CNN.\nΣύμφωνα με τα έγγραφα που διέρρευσαν, η χώρα στα πρώτα στάδια της πανδημίας του κορονοϊο ανέφερε λιγότερα κρούσματα από τα πραγματικά, ακόμη και λιγότερα από τα μισά, καθώς υποτιμούσε τη σοβαρότητα του ιού και απέτυχε να εντοπίσει γρήγορα νέες μολύνσεις.\nΤα έγγραφα 117 σελίδων έδωσε στο αμερικανικό δίκτυο μάρτυρας δημοσίου συμφέροντος, ο οποίος εργαζόταν στο σύστημα υγείας της Κίνας, στην επαρχία Χουμπέι, ήταν το λίκνο της πανδημίας. Τα έγγραφα προέρχονται από το Περιφερειακό Κέντρο Ελέγχου και Πρόληψης Ασθενειών (CDC) και η αξιοπιστία τους έχει ελεγχθεί από έξι ειδικούς, σύμφωνα με το CNN. Όπως αποδεικνύουν, οι κινεζικές αρχές απέκρυπταν ζωτικής σημασίας πληροφορίες για τον κορονοϊό από τον Οκτώβριο του 2019 έως τον Απρίλιο του 2020, την κρίσιμη περίοδο στη διάρκεια της οποίας ο SARS-CoV-2 εξαπλώθηκε από την Κίνα σε όλο τον κόσμο.\nΗ Κίνα έχει απορρίψει επανειλημμένα τις καταγγελίες των ΗΠΑ και άλλων χωρών ότι σκοπίμως απέκρυψε πληροφορίες για τον κορονοϊό. Σύμφωνα με το δίκτυο CNN, τα έγγραφα δεν δείχνουν σκόπιμη απόκρυψη πληροφοριών, αλλά καταδεικνύουν ότι υπήρχαν μεγάλες αποκλίσεις μεταξύ των όσων πίστευαν οι αξιωματούχοι και αυτών που ανακοίνωναν στο κοινό.\nΤα έγγραφα αποκαλύπτουν ένα άκαμπτο σύστημα υγειονομικής περίθαλψης που περιορίζεται από τη γραφειοκρατία από πάνω προς τα κάτω και τις κάθε άλλο παρά ευέλικτες και σωστά θωρακισμένες διαδικασίες για την αντιμετώπιση της αναδυόμενης κρίσης. Σε αρκετές κρίσιμες στιγμές στην πρώιμη φάση της πανδημίας τα έγγραφα δείχνουν στοιχεία σαφώς λανθασμένων χειρισμών και δείχνουν ένα πρότυπο θεσμικών αποτυχιών.\nΈνα από τα πιο εντυπωσιακά στοιχεία αφορά στη βραδύτητα με την οποία διαγνώστηκαν οι ντόπιοι ασθενείς Covid-19. Ακόμη και όταν οι Αρχές της Χουμπέι παρουσίασαν τους χειρισμούς τους πάνω στην αρχική επιδημία δημοσίως ως αποτελεσματικούς και διαφανείς, τα έγγραφα δείχνουν ότι οι τοπικοί υπάλληλοι υγείας βασίζονταν σε ελαττωματικούς μηχανισμούς τεστ και αναφοράς.


Ο πολίτης, ξέρει ποιος είναι ο ένοχος - Γιώργος Α. Παπανδρέου\nΟ πολίτης, ξέρει ποιος είναι ο ένοχος\n8 Μαΐου 2009, 15:44\t• Εκτύπωση\nΟμιλία στην προ Ημερησίας Διατάξεως Συζήτηση σε επίπεδο Αρχηγών Κομμάτων με θέμα «τα δικαιώματα της νεολαίας στη μόρφωση, στον πολιτισμό και στον αθλητισμό»\nΤο ερώτημα σήμερα, είναι τι αφήνει πίσω της η αποχωρούσα κυβέρνηση της Νέας Δημοκρατίας. Τι κληροδοτεί στη νέα γενιά της χώρας μας.\nΣτη νέα γενιά, πρώτα απ’ όλα, κληροδοτεί τεράστια οικονομικά βάρη. Θα κληροδοτήσει μια οικονομία ύφεσης, που θα τρέχει με αρνητικούς ρυθμούς, έχοντας σπαταλήσει όλο το αναπτυξιακό απόθεμα που είχε δημιουργηθεί τα προηγούμενα χρόνια, χωρίς να το έχει επενδύσει στο μέλλον αυτής της νέας γενιάς.\nΘα κληροδοτήσει ελλείμματα που φτάνουν στο 5%, παρά τις μεγαλόστομες διακηρύξεις ότι δήθεν θα βάλουν τάξη στις σπατάλες. Θα κληροδοτήσει και κρυφά ελλείμματα. Ελλείμματα, κ. Καραμανλή, πολύ πριν απ’ τη διεθνή κρίση. Εσείς τα λέγατε, ο δικός σας υπουργός Οικονομίας, μας είπε τον προηγούμενο Αύγουστο «πιάσαμε πάτο». Δικά σας λόγια. Λόγια της Νέας Δημοκρατίας.\nΘα κληρονομήσει η νέα και ο νέος Έλληνας μια χώρα υπό κηδεμονία, έχοντας χάσει κύρος και αξιοπιστία. Μια οικονομία, που δανείζεται με τους πιο ακριβούς όρους σε ολόκληρη την Ευρωζώνη. Χωρίς να έχει αξιοποιήσει σωστά τους πόρους του Γ’ ΚΠΣ, που διαπραγματευτήκαμε. Μηδέν τοις εκατό η απορρόφηση του ΕΣΠΑ, δύο χρόνια μετά την έναρξη λειτουργίας αυτού του προγράμματος, απ’ την κυβέρνηση της Νέας Δημοκρατίας.\nΜε τους νέους Έλληνες πιο απαισιόδοξους, σε όλη την Ευρώπη. Με τα εισοδήματα και τις προσδοκίες τους για το μέλλον κάθε χρόνο και πιο κάτω. Θα κληρονομήσει ο κάθε νέος αυτής της χώρας χρέος 8.000 ευρώ επιπλέον, 80 δις ευρώ συνολικά – 16 δις το χρόνο παραπάνω χρέωσε η Νέα Δημοκρατία την Ελλάδα αυτή την πενταετία.\nΚαι πολύ σωστά ρωτά ο κάθε νέος, πού πήγαν τα χρήματα του Ελληνικού λαού, κ. πρωθυπουργέ; Σήμερα, ξέρουμε. Στα φορολογικά δώρα που κάνετε στους μεγαλομετόχους και στη μεγάλη ακίνητη ιδιοκτησία. Στις χαριστικές συμβάσεις σε γαλάζιους «ημέτερους». Στις στρατιές συμβούλων, με επιτροπές που κοστίζουν, τουλάχιστον αυτή την τετραετία, 1 δις ευρώ. Επιτροπές γαλάζιων συμβούλων, που φτιάξατε εσείς. Ένα δις ευρώ σπατάλη του ελληνικού χρήματος, του χρήματος του Ελληνικού λαού.\nΔιόγκωση του σπάταλου κομματικού κράτους. Ανωφελείς, όχι κοινωφελείς νέοι δημόσιοι Οργανισμοί. Διάλυση των εισπρακτικών μηχανισμών. Μαύρες τρύπες, που σήμερα ζητάτε να κλείσει ο Ελληνικός λαός, με νέα, απαράδεκτα, αντιπαραγωγικά, αντιαναπτυξιακά χαράτσια.\nΑφήνετε πίσω σας μια βαριά περιβαλλοντική κληρονομιά στη νέα γενιά. Εκατοντάδες χιλιάδες στρέμματα δάσους λιγότερα, από τις καταστροφικές πυρκαγιές του 2007. Η μισή Πάρνηθα καμένη. Ένα μεγάλο μέρος της Πελοποννήσου κατεστραμμένο, απ’ την ανικανότητα του κράτους. Και βεβαίως, ανικανότητα και στην πρόληψη και στην αντιμετώπιση, αλλά και στην αποκατάσταση του κράτους, που διέλυσε ο κομματικός μηχανισμός της Νέας Δημοκρατίας.\nΜε τα απορρίμματα να αποτελούν μια βόμβα στο λεκανοπέδιο. Δαμόκλεια σπάθη ο χωροταξικός σχεδιασμός για τον τουρισμό, που θέλει να παραδώσει τα πάντα στην αδηφάγο κερδοσκοπία. Κληροδοτεί η Νέα Δημοκρατία τη γνωστή της πολιτική «τσιμέντο παντού», που επιτρέπει μεγάλους παραθεριστικούς οικισμούς εκτός οικισμών, χωρίς πολεοδομικό σχέδιο, χωρίς δημόσιους χώρους και με επιδότηση από πάνω.\nΜε ρυθμιστικό σχέδιο για την Αττική, που απειλεί να οικοδομήσει ό,τι έχει απομείνει πράσινο στο λεκανοπέδιο. Κερδοσκοπία για τους μεγάλους. Υποβάθμιση της ποιότητας ζωής για την ελληνική οικογένεια.\nΓια μας, στόχος είναι η «Πράσινη Ανάπτυξη», που σημαίνει ποιότητα. Ποιότητα ζωής, ποιότητα προϊόντων, αξία. Ποιότητα ζωής για τη νέα γενιά. Η Ελλάδα να ταυτιστεί με την έννοια «αξία». Εμείς θα φέρουμε ένα νέο χωροταξικό, που θα ενισχύει την τουριστική επιχειρηματικότητα, αλλά θα συνδυάζει και την προστασία του περιβάλλοντος, της πολιτιστικής κληρονομιάς, με τα ιδιαίτερα τοπικά χαρακτηριστικά κάθε περιοχής.\nΣημαίνει ανάπτυξη χιλιάδων νέων, ποιοτικών θέσεων εργασίας, για τους νέους. Πρώτο βήμα η επένδυση στα, αποδοτικά ενεργειακά, υφιστάμενα αλλά και νέα κτίρια, δημιουργώντας νέες θέσεις εργασίας στον τομέα των κατασκευών, που πλήττεται τώρα με την ύφεση. Η Ελλάδα της ποιότητας και της διαχρονικής αξίας, είναι για μας η Ελλάδα του μέλλοντος, της νέας γενιάς, που πρέπει να κληρονομήσει αυτό το μέλλον.\nΔεύτερον. Αφήνετε τεράστια βάρη στον κοινωνικό τομέα, με την απαξίωση των κοινωνικών δομών. Το Εθνικό Σύστημα Υγείας στην εντατική, χωρίς σχεδιασμό, αφυδατωμένο από δημόσια χρηματοδότηση. Εγκατάλειψη των δημόσιων νοσοκομείων, έλλειψη προσωπικού, διαφθορά, σπατάλη, κερδοσκοπία στα φάρμακα. Αδυνατείτε να εφαρμόσετε προγράμματα μηχανοργάνωσης, διότι ξέρετε ότι αυτά θα χτυπήσουν τα μεγάλα συμφέροντα των φαρμακοβιομηχανιών, συμφέροντα, που δυστυχώς εσείς υπηρετείτε ως κυβέρνηση της Νέας Δημοκρατίας.\nΣτην πρόνοια, κληροδοτείτε στους νέους μια χαώδη και απάνθρωπη κατάσταση στην αντιμετώπιση των ναρκωτικών. Πέντε χιλιάδες νέοι άνθρωποι μόνο στην Αθήνα είναι σήμερα στη λίστα χορήγησης του υποκατάστατου της μεθαδόνης και περιμένουν την ελπίδα που δεν έρχεται.\nΗ περίθαλψη των ηλικιωμένων ή ενός έκτακτου περιστατικού γίνεται δυσβάστακτο βάρος και προκαλεί άγχος σε μια οικογένεια, που θα τρέξει να πάει σε ιδιωτικό διαγνωστικό κέντρο, όταν ξέρει ότι δεν μπορεί να ανταποκριθεί το δημόσιο σύστημα, που είναι υπερφορτωμένο και απαξιωμένο από την πολιτική σας.\nΠού είναι οι πολιτικές πρόληψης για την υγεία; Πού είναι ο απαραίτητος σχεδιασμός; Η απαραίτητη στήριξη της επιστημονικής γνώσης; Η αξιολόγηση, η χρηματοδότηση, η στήριξη του προσωπικού σε αυτές τις υποδομές; Πρόληψη, σημαίνει ακριβώς πρόληψη για τη νέα γενιά, για την υποστήριξή της, ώστε να μπορέσουν οι νέοι να έχουν στη ζωή τους ένα σωστό σύστημα υγείας.\nΑσφαλιστικά Ταμεία. Αφήνετε πίσω σας τα βάρη των τεράστιων ασφαλιστικών ελλειμμάτων. Έντεκα δις οι οφειλές του Δημοσίου στα Ταμεία. Βάρη, που ζητάτε να πληρώσουν οι νέοι μας αύριο. Τις ασφαλιστικές υποχρεώσεις των τραπεζών, τούς τις χαρίσατε, αλλά τις φορτώσατε στα ασφαλιστικά Ταμεία, στο ΙΚΑ.\nΠαιχνίδια με τα τοξικά ομόλογα και τις διοικήσεις που λεηλάτησαν τα αποθεματικά των Ταμείων. Ενοποίηση, χωρίς σχεδιασμό. Οι νέοι μας, με τη δική σας πολιτική, πιστεύουν ότι θα βρουν άδεια Ταμεία, όταν θα φτάσουν σε ηλικία για σύνταξη, ότι τα χρήματα που πληρώνουν σε εισφορές πάνε στράφι. Ενώ η εισφοροδιαφυγή αυξήθηκε, από 3 δις το 2003, στα 7,5 δις σήμερα. Σήμερα, με την πολιτική σας, λυγίζουν τα Ταμεία. Ταμεία, που δηλώνουν αδυναμία να πληρώσουν ακόμη και το εφάπαξ.\nΌσο για τους νέους, το λεγόμενο Ταμείο Αλληλεγγύης των Γενεών – δική μας πρόταση, που φέραμε στη Βουλή, κι εσείς υιοθετήσατε και αναφερθήκατε ξανά σε αυτό, κ. πρωθυπουργέ – δεν λειτουργεί, δεν υπάρχει.\nΝα μιλήσουμε για τον αθλητισμό, ζωτικό για τη νεολαία; Και άλλα βάρη. Βάρη, που μεταφράζονται σε παχυσαρκία, σε διαβήτη, σε καρδιακές νόσους, που εκτινάσσουν τη χώρα μας στην πιο επικίνδυνη ζώνη στις ασθένειες αυτές παγκοσμίως.\nΜετατρέπετε το κοινωνικό αγαθό του αθλητισμού, σε προϊόν αγοράς: με την κατάργηση των προγραμμάτων του μαζικού αθλητισμού στους Δήμους, με το εξευτελιστικό ποσό των 200 ευρώ ανά σχολείο για το 2008 για αθλητισμό, με το πάγωμα του προγράμματος «Ελλάδα 2004», που ήταν για όλη την Περιφέρεια. Η Ελλάδα του Ολυμπισμού, που στόχευε στην ανάπτυξη αθλητικών υποδομών σε κάθε γωνιά της ελληνικής γης.\nΤα Ολυμπιακά Ακίνητα, περιουσία του Ελληνικού λαού, εκποιούνται στο βωμό της ιδιωτικοποίησης των πάντων και, όσα δεν ξεπουλήθηκαν ακόμη, ρημάζουν, εγκαταλελειμμένα, κλειστά, χωρίς να έχουν οι νέοι καμία πρόσβαση σε αυτά. Πέντε χρόνια μετά τους Ολυμπιακούς Αγώνες!\nΑλλά επιπλέον, προχωρήσατε όχι μόνο στην ιδιωτικοποίηση, αλλά και στην ιδιοποίηση των Ολυμπιακών Ακινήτων, με αποκορύφωμα το Βατοπέδι, με τη λεηλασία της δημόσιας περιουσίας.\nΣπαταλήσατε, καταχραστήκατε τεράστιους πόρους και ευκαιρίες του Ελληνικού λαού. Στερήσατε το δικαίωμα μιας ολόκληρης κοινωνίας στη συμμετοχή στον αθλητισμό και στη δράση. Για μας, ο αθλητισμός σημαίνει υποδομές σε κάθε γειτονιά, πρόσβαση για κάθε σχολείο, μοντέλο ανθρωπιάς, υγιούς κοινωνικής ανάπτυξης, υποχρέωση της Πολιτείας.\nΕπαγγελματική ζωή. Σύμφωνα με τα επίσημα κυβερνητικά στοιχεία – και λέω επίσημα κυβερνητικά στοιχεία, διότι πέντε μήνες τώρα, ο ΟΑΕΔ δεν μας δίνει στοιχεία, ενώ θα έπρεπε κάθε μήνα να δίνει στοιχεία για την ανεργία – δείχνουν ότι τα τελευταία πέντε χρόνια, η απασχόληση των νέων μειώθηκε κατά 40 χιλιάδες θέσεις.\nΟ ένας στους τέσσερις νέους σήμερα είναι άνεργος. Ακόμη και τρία χρόνια μετά το τέλος των σπουδών του, τα ποσοστά ανεργίας φτάνουν στο 26% για τους πτυχιούχους, στο 30% για τους αποφοίτους του Λυκείου και των ΤΕΙ.\nΣήμερα, σχεδόν οι τρεις στους δέκα νέους εργαζόμενους απασχολούνται σε θέσεις μερικής ή προσωρινής εργασίας και, η μερική απασχόληση στα χρόνια της Νέας Δημοκρατίας, ιδιαίτερα για τους νέους στο δημόσιο τομέα, αυξήθηκε κατά 37%, ενώ η προσωρινή εργασία κατά 46%.\nΣχεδόν οι μισοί νέοι μισθωτοί αμείβονται με λιγότερα από 750 ευρώ και μόλις το 4% με λίγο περισσότερο από 1.000 ευρώ. Πουθενά η Πολιτεία, πουθενά η προστασία, πουθενά η σοβαρή επανακατάρτιση.\nΠροστασία μόνο από κομματικούς παράγοντες, με τα STAGE και τις ρουσφετολογικές διευθετήσεις. Σήμερα, πάνω από τους μισούς νέους που εργάζονται στο δημόσιο τομέα απασχολούνται σε προσωρινές θέσεις, δηλαδή σε θέσεις κομματικής ομηρίας.\nΌσο για το Εθνικό Σύστημα Σύνδεσης Απασχόλησης, Εκπαίδευσης και Κατάρτισης για το οποίο μιλήσατε, είναι ανενεργό. Κοροϊδία και ευτελισμός. Νεοσυντηρητική πολιτική, που σημαίνει βάρος της ανασφάλειας, βάρος της αδήλωτης εργασίας, βάρος των απλήρωτων υπερωριών, βάρος της έλλειψης ελέγχου εργασίας, βάρος της ανεργίας.\nΓια μας, η εργασία δεν είναι προνόμιο, είναι δικαίωμα για όλους. Όπως και η υγεία, όπως και η πρόνοια είναι δικαίωμα για όλους. Εμείς δεσμευόμαστε να φτιάξουμε κοινωνικό δίκτυο, που διασφαλίζει το δικαίωμα σε όλους για ένα αξιοπρεπές επίπεδο διαβίωσης.\nΠρόγραμμά μας, το δίκτυο σύγχρονων κοινωνικών υπηρεσιών, για την εγγύηση ενός ελάχιστου επιπέδου αξιοπρεπούς διαβίωσης. Πρόγραμμά μας, δέσμευσή μας, ο έλεγχος της αγοράς εργασίας. Δέσμευσή μας, να συγκρουστούμε με τις πολυάριθμες μορφές του παραδοσιακού κρατισμού και με τα πελατειακά του δίκτυα, που ισοπεδώνουν τις ελπίδες, ευτελίζουν την προσωπικότητα και την αξιοπρέπεια του νέου, που ψάχνει για δουλειά.\nΔέσμευσή μας, να προσανατολίσουμε τα STAGE αποκλειστικά στον ιδιωτικό τομέα, με την εξαίρεση μόνο ενός περιορισμένου αριθμού δημοσίων φορέων, που πραγματικά μπορούν να προσφέρουν πρακτική εκπαίδευση, και όχι κομματική διευθέτηση για το μέλλον των νέων.\nΠρόγραμμά μας, όταν οι νέοι μας βγουν στον κόσμο για να χτυπήσουν την πόρτα μιας αγοράς εργασίας, αντινεανικής και αγκυλωμένης, να βρουν την Πολιτεία δίπλα τους, να στηρίζει έμπρακτα τις προσπάθειές τους. Να τους βοηθήσει να ξεκινήσουν τη ζωή τους.\nΘα επεκτείνουμε τις θεμελιώδεις εγγυήσεις της εργατικής νομοθεσίας σε κάθε μορφή απασχόλησης. Και αυτό αφορά ιδιαίτερα την οικονομικά εξαρτημένη αυτοαπασχόληση, τα περίφημα «μπλοκάκια». Τέρμα στο σημερινό αίσχος της ομηρίας, το αίσχος μιας προσωρινής δουλειάς, που δίνεται με αντιπαροχή τη συνείδηση του νέου.\nΔέσμευσή μας, το ειδικό τετραετές πρόγραμμα για τους νέους έως και 30 ετών, για τους οποίους το κράτος θα αναλαμβάνει να καταβάλει για τέσσερα χρόνια τις ασφαλιστικές εισφορές εργαζόμενου και εργοδότη. Πάντα με την πλήρη ιατροφαρμακευτική περίθαλψη των νέων ανέργων και των οικονομικά εξαρτημένων αυτοαπασχολούμενων.\nΠαιδεία. Βάρη στο πιο κρίσιμο στάδιο της ζωής των νέων ανθρώπων. Τα χρόνια στα θρανία. Πού είναι η χαρά της μάθησης; Πού είναι η ελευθερία που φέρνει η γνώση; Μιλούν οι νέοι για το βάρος της αποστήθισης, το βάρος των πολλών και πολλές φορές κακής ποιότητας βιβλίων. Το βάρος των ατέρμονων φροντιστηρίων. Το βάρος του λαθεμένου εξεταστικού συστήματος. Το βάρος της απουσίας αθλητικής ζωής και ψυχαγωγίας, που πνίγει τη νεότητα. Το βάρος του άγχους για το μέλλον τους.\nΤο τεράστιο κοινωνικό βάρος της ανισότητας. Οι ιδιωτικές δαπάνες για την παιδεία, τα τελευταία πέντε χρόνια, εκτινάχθηκαν, έφτασαν τα 4 δις ευρώ το χρόνο. Τόσα βγάζει απ’ την τσέπη της η ελληνική οικογένεια για να πληρώσει τη δημόσια, κατά τα άλλα, δωρεάν παιδεία.\nΤο κόστος είναι αβάσταχτο για τα μέσα και τα φτωχότερα στρώματα. Και η Ελλάδα δεν μπορεί να προχωρήσει με ένα σύστημα για τους λίγους, τους ισχυρούς και τους προνομιούχους, αλλά απογοητευτικό, ασφυκτικό, ταξικό, αδιέξοδο για τους πολλούς.\nΚαι δεν είναι μόνο το σχολείο. Τα τελευταία χρόνια, η παιδική φτώχεια στην Ελλάδα αυξήθηκε στο 23% και η νεανική στο 25%, δηλαδή στα υψηλότερα επίπεδα της Ευρώπης. Κληρονομούμε, σχεδόν 500 χιλιάδες παιδιά και πάνω από 300 χιλιάδες νέους κάτω των 25 ετών, να ζουν σήμερα στη χώρα μας σε φτωχές οικογένειες.\nΚαι αυτή η φτώχεια τού σήμερα, σημαίνει τον κοινωνικό αποκλεισμό της νέας γενιάς τού αύριο. Καλλιεργεί το έδαφος για να ανατραφεί και να επεκταθεί αύριο η βία και η εγκληματικότητα. Αυτό κληροδοτείται στη χώρα, στη νέα γενιά. Αύριο, όχι μεθαύριο.\nΉδη, κάποιες γειτονιές των μεγάλων πόλεων της χώρας μας, ακόμα και στην καρδιά της Αθήνας, μετατρέπονται σε γκέτο. Μια συνολική υποβάθμιση της ανθρώπινης ζωής, που παράγει σύγχρονους αθλίους. Μια αλυσίδα, που ξεκινάει από τις νεοσυντηρητικές, άδικες κοινωνικά πολιτικές σας, και δένει ασφυκτικά τους νέους και τα όνειρά τους.\nΞέρουμε ότι θα αναλάβουμε τη διακυβέρνηση του τόπου σε συνθήκες εξαιρετικά δύσκολες. Παρόλα αυτά, οι δεσμεύσεις μας απέναντι στη νέα γενιά ισχύουν και θα ισχύσουν μέχρι κεραίας, μέχρι τελευταίας λέξης, μέχρι το τελευταίο ευρώ.\nΈχω πει πολλές φορές, θα δώσουμε το 5% του ΑΕΠ στην παιδεία. Το 5%, θα το βρούμε οπωσδήποτε. Με 1 δις ευρώ επιπλέον για την παιδεία, στον πρώτο μας προϋπολογισμό. Θα μου πείτε, πού θα βρείτε τα λεφτά; Μα, 1 δις είναι αυτό το οποίο εσείς σπαταλάτε μόνο και μόνο για τις κομματικές σας επιτροπές.\nΘα τα βρούμε, απλώς διότι εκεί πρέπει να επενδύσουμε, στην παιδεία. Διότι είναι διαφορετικές οι προτεραιότητές μας. Διότι θα κάνουμε σοβαρή αναδιανομή. Διότι θα κόψουμε σπατάλες. Διότι θα καινοτομήσουμε. Την προηγούμενη φορά, σας μίλησα για το ηλεκτρονικό βιβλίο. Εμείς δεν σταματάμε να δουλεύουμε και ως αντιπολίτευση και να προετοιμαζόμαστε.\nΕίχα την ευκαιρία να συναντηθώ με τον Νίκολας Νεγρεπόντη, να συζητήσω ακριβώς γι’ αυτή την ιδέα. Και μου είπε ότι σήμερα που κοστίζει περίπου 400 δολάρια, θα μπορούσε να παραχθεί στην Ελλάδα – και έχω συζητήσει και με λαμπρούς Έλληνες επιστήμονες – με το ποσό των 60 δολαρίων, περίπου 50 ευρώ το κομμάτι.\nΚατανοείτε ότι θα μπορούσε να είναι μια μεγάλη επανάσταση στο εκπαιδευτικό μας σύστημα, για να πρωτοπορήσει επιτέλους η Ελλάδα. Αν διαβάσατε χθες τις εφημερίδες, αυτά ανακοινώνονται διεθνώς, ότι πάνε τα ηλεκτρονικά βιβλία στα Πανεπιστήμια και στα σχολεία. Αυτό, για το οποίο μας κοροϊδεύετε, ότι καινοτομούμε εμείς στη χώρα, το ΠΑΣΟΚ.\nΝαι, το ΠΑΣΟΚ είναι μπροστά. Το ΠΑΣΟΚ ξέρει. Ξέρει το ΠΑΣΟΚ να εφαρμόζει νέες λύσεις.\nΜιλήσατε για τον εθνικό διάλογο για την παιδεία. Προσωπικά ήμουν, είμαι και θα είμαι πάντα υπέρ αυτού του εθνικού διαλόγου. Το ξεκίνησα και ως υπουργός Παιδείας. Θα το συνεχίσω και αύριο, ως κυβέρνηση αυτής της χώρας, και θα περίμενα να δεσμευτείτε και εσείς για την επόμενη μέρα των εκλογών.\nΑλλά θέλω απλώς να σας ενημερώσω, κ. πρωθυπουργέ, ότι σε αυτό το διάλογο, είμαστε το μόνο από όλα τα κόμματα – συμπεριλαμβανομένης και της δικής σας παράταξης και της κυβέρνησής σας – που έχει καταθέσει πρόγραμμα, που έχει καταθέσει συγκεκριμένες θέσεις. Ούτε η κυβέρνηση δεν κατέθεσε προτάσεις.\nΕμείς μιλάμε για δωρεάν παιδεία, δημόσια παιδεία, τεχνολογία, σωστές υποδομές για όλους, που πρέπει να αφορούν όλους χωρίς εξαίρεση, είτε ζουν στο Βοτανικό, είτε στην Εκάλη, είτε στο Ψυχικό, είτε στην Αγία Βαρβάρα, είτε στο Καστελόριζο, είτε στην Πίνδο.\nΜε Εθνικό Απολυτήριο, για να απαλλάξουμε την οικογένεια από το φροντιστηριακό κόστος και από την ψυχοφθόρα βαρβαρότητα των εξετάσεων. Με εγγυημένο ποσό από το κράτος, το οποίο θα κατευθύνεται στο δημόσιο Ίδρυμα που θα τον δέχεται. Ο φοιτητής δεν θα υποχρεώνεται να αποφασίζει το επαγγελματικό του μέλλον στα 15 του χρόνια, αλλά αργότερα, μέσα στο ίδιο το Ίδρυμα. Αυτές είναι μερικές μόνο από τις προτάσεις που έχουμε καταθέσει, για τις οποίες και δεσμευόμαστε.\nΑλλά τέλος, κυρίες και κύριοι συνάδελφοι, χειρότερα απ’ όλα είναι τα ηθικά βάρη που κληροδοτεί στους νέους αυτή η κυβέρνηση. Το βάρος των στρεβλών προτύπων. Αυτών των προτύπων, που αναδείξατε τα τελευταία πέντε χρόνια. Το βάρος της γενικευμένης πελατειακής λογικής και διαφθοράς, της διάβρωσης αρχών, θεσμών και αξιών.\nΤο βάρος των σκανδάλων, που διδάσκουν στους νέους ότι, οι ισχυροί της εξουσίας, οι λεγόμενοι «κολλητοί» μπορούν να πλουτίζουν, λεηλατώντας το δημόσιο χρήμα, αξιοποιώντας το σύστημα προμηθειών και πολλά ακόμα.\nΤο βάρος της διαφθοράς, που αφήνει στους νέους μας το συμπέρασμα ότι ο νόμος είναι το δίκαιο του ισχυρού. Ότι οι μεγάλοι και οι υποτακτικοί τους, μένουν πάντα ατιμώρητοι. Το πρότυπο της διαφθοράς και της πελατειακής αντίληψης, που τους μαθαίνει ότι για να πετύχεις, δεν έχει σημασία η σκληρή, συστηματική, μεθοδική δουλειά, αλλά η σχέση με την εξουσία, η καλή γνώση των τεχνικών τής απάτης, η δήθεν μαγκιά της εξουσίας.\nΠοιο είναι το κοινωνικό πρότυπο που δίνουμε σήμερα στους νέους μας; Μαζί και το στρεβλό κοινωνικό καταναλωτικό πρότυπο. Δανειζόμαστε για να καταναλώνουμε. Και τι να καταναλώνουμε; Η κυβέρνηση έδειξε το δρόμο, μειώνοντας το τέλος ταξινόμησης, με τρόπο που ευνοούσε προκλητικά τις ξένες αυτοκινητοβιομηχανίες και τα ακριβά αυτοκίνητα. Αποτέλεσμα, το στοκ των μεγάλων κυβισμού, πολυτελών αυτοκινήτων ξεπούλησε μέσα σε ένα μήνα. Οι έχοντες έσπευσαν να εκμεταλλευτούν την ευκαιρία που τους έδωσε η κυβέρνηση, που μιλούσε για τόνωση της οικονομίας. Μα είναι τόνωση της τσέπης των εχόντων, κύριοι της Νέας Δημοκρατίας. Ωραία ανάπτυξη!\nΕμείς, απέναντι στην ανομία, απέναντι στην κατάρρευση αρχών και αξιών, απέναντι σε ένα κράτος σπάταλο, πελατειακό, απέναντι σε μια παράταξη που φυγομαχεί, που αποχωρεί από τη Βουλή, απαξιώνοντας και αυτόν ακόμα τον θεσμό της Δημοκρατίας, χτίζουμε ένα σύγχρονο, δημοκρατικό, παραγωγικό, επιτελικό και αποκεντρωμένο κράτος. Ναι, εμείς θα κάνουμε σωστό νοικοκυριό στην ελληνική οικονομία.\nΈνα κράτος που σέβεται, που προστατεύει, που στηρίζει, που εμπιστεύεται τον πολίτη. Ένα πολιτικό σύστημα διαφάνειας, εμπιστοσύνης, αξιοκρατίας, λογοδοσίας, που υπερασπίζεται την αυτονομία της πολιτικής. Που δεν επιτρέπει σε λίγους ή ισχυρούς ή ολιγάρχες του πλούτου να κυβερνούν από το παρασκήνιο. Με καθαρούς κανόνες για όλους. Από το Δημόσιο στον επιχειρηματία, στα κόμματα, στα media, καθαροί κανόνες για μια δημοκρατική αναγέννηση στη χώρα μας.\nΚαταλαβαίνω, όπως καταλαβαίνει ο κάθε Έλληνας, ότι τη δική σας αδυναμία να βάλετε νοικοκυριό στη χώρα, την αποδίδετε βεβαίως στο παρελθόν, στο ΠΑΣΟΚ, στη διεθνή κρίση, σε οποιονδήποτε άλλον, παρά στις δικές σας ευθύνες των πέντε ετών.\nΑλλά ο πολίτης ζει και βιώνει αυτή την κυβέρνηση, τα τελευταία πέντε χρόνια. Ξέρει ποιος είναι ο ένοχος. Και είναι η δική σας, νεοσυντηρητική πολιτική. Αυτή η πολιτική πρέπει να αλλάξει. Και θα αλλάξει ριζικά, λαού θέλοντος, όταν ο λαός πάρει το λόγο στις εθνικές εκλογές που δεν θα αργήσουν, παρά την απεγνωσμένη προσπάθειά σας να κρατηθείτε στην εξουσία.\nΝα κρατηθείτε στην εξουσία με κάθε τρόπο. Με την πόλωση, με τα ημίμετρα προεκλογικής κοπής, με τη σκανδαλολογία, αντί της ουσιαστικής διαφάνειας και του ξεκαθαρίσματος των πραγματικών σκανδάλων. Με το ανέκδοτο πια, κ. πρωθυπουργέ, τα περί «αλλαγών και μεταρρυθμίσεων», που ακούμε ότι κάνετε συνεχώς, αλλά δεν βλέπουμε ποτέ, πέρα από τη συνεχή «επανίδρυση του κράτους».\nΜε αυτά προσπαθείτε να γαντζωθείτε στην εξουσία. Εύκολα περιγράψατε τι κρίνεται σήμερα κ. πρωθυπουργέ, αλλά περιγράφοντάς το, περιγράψατε ταυτόχρονα τι δεν κάνατε ο ίδιος. Τι δεν μπορείτε να κάνετε ο ίδιος για τη χώρα. Αυτό έχετε αποδείξει, με τις πολιτικές σας και τις πρακτικές της κυβέρνησής σας. Γι’ αυτό, τα μεγάλα λόγια δεν τα ακούει πια κανείς. Γιατί διαψεύδονται από τα ίδια τα έργα.\nΤο δικό μας στρατηγικό σχέδιο είναι μια άλλη ανάπτυξη. Μια «πράσινη ανάπτυξη», που δίνει όραμα προοπτικής στους νέους. Αυτή η «πράσινη ανάπτυξη», κύριοι συνάδελφοι, προϋποθέτει δύο στοιχεία: κρατικό σχεδιασμό με διαφάνεια, με χρηστή αξιοποίηση του πλούτου και σεβασμό στον πλούτο του Ελληνικού λαού, και ισχυρή δημόσια χρηματοδότηση.\nΆγνωστες λέξεις για τη Νέα Δημοκρατία και την κυβέρνησή της. Γι’ αυτό, η χώρα πρέπει να γυρίσει σελίδα. Αρκετά δεινά μάς έφερε η καταστροφική πενταετία της Νέας Δημοκρατίας. Αρκετά βάρη στη νέα γενιά κληροδοτεί η Νέα Δημοκρατία.\nΕίναι καιρός να αλλάξουμε πορεία. Στις Ευρωεκλογές που έρχονται σε ένα μήνα, αυτό το μήνυμα, το μήνυμα για μια άλλη πορεία, θα ακουστεί, και ηχηρά. Θα ακουστεί δυναμικά η βούληση του Ελληνικού λαού, για μια νέα πορεία ελπίδας και αισιοδοξίας για τη χώρα.\nΔευτερολογία στην προ Ημερησίας Διατάξεως Συζήτηση σε επίπεδο Αρχηγών Κομμάτων με θέμα «τα δικαιώματα της νεολαίας στη μόρφωση, στον πολιτισμό και στον αθλητισμό»\nΚατανοώ την αγωνία της παράταξης της Νέας Δημοκρατίας, κατανοώ την αγωνία του πρωθυπουργού να δικαιολογήσει τα αδικαιολόγητα. Να βρει άλλοθι για τα πέντε χρόνια αποτυχιών. Να κάνει το άσπρο – μαύρο, για να μπορέσει να συγκαλύψει πολιτικές αμαρτίες, οι οποίες έχουν καταδικάσει τη χώρα μας σε μια αρνητική πορεία, αναπτυξιακή, κοινωνική, εκπαιδευτική. Αρνητική πορεία για τη νεολαία, αρνητική πορεία για το κύρος και την αξιοπιστία της χώρας μας διεθνώς.\nΘα περίμενα, όμως, τουλάχιστον, όχι να μην λέει μισόλογα, όχι να μην παραποιεί τις δικές μας θέσεις -θα του στείλουμε και το πρόγραμμά μας, αν θέλει να το διαβάσει- αλλά τουλάχιστον να χρησιμοποιεί σωστά τα στοιχεία τα οποία υπάρχουν και είναι δεδομένα.\nΑδυνατεί να δει τις αλήθειες. Αδυνατεί να δει τις αλήθειες, που βρίσκονται μπροστά του σε αυτή τη χώρα. Αλήθειες, τις οποίες ζουν πια όλοι οι Έλληνες πολίτες. Και βεβαίως, είναι αναγκασμένος να διαστρεβλώνει ακόμη και τις θέσεις του ΠΑΣΟΚ. Δεν είναι υπεύθυνη τοποθέτηση ενός πρωθυπουργού, ο οποίος λέει ότι «εμείς θα καταργήσουμε τις φοροαπαλλαγές, για τα επιδόματα για τους ανέργους, για τους γονείς, για τα αδύναμα κοινωνικά στρώματα». Δεν είναι αυτές οι φοροαπαλλαγές, κ. Καραμανλή, που θα καταργήσουμε. Είναι αυτές, που εσείς χαρίσατε στις επιχειρήσεις.\nΠάνω από 1 δις ευρώ χρέος κάθε χρόνο έχουμε ουσιαστικά, αυτά τα πέντε χρόνια, από τη δική σας διακυβέρνηση. Χαρίσατε 5 δις ευρώ στις μεγάλες επιχειρήσεις. Να ένας πόρος, ο οποίος θα αξιοποιηθεί για το πρόγραμμα κοινωνικής ανάπτυξης, περιφερειακής ανάπτυξης του ΠΑΣΟΚ για την εκπαίδευση, την υγεία και την πρόνοια.\nΕμείς μιλάμε για ουσιαστικές παρεμβάσεις στην άμεση και έμμεση φορολογία, ώστε να εξομαλύνουμε εισοδηματικές ανισότητες, που εσείς πέντε χρόνια μεγεθύνατε. Αναδιανομή, για να προστατέψουμε τα χαμηλά και μεσαία εισοδήματα, που εσείς πέντε χρόνια εξουθενώσατε. Να φορολογήσουμε τα υψηλά εισοδήματα, που εσείς πέντε χρόνια τώρα δεν φορολογείτε.\nΟυσιαστικές παρεμβάσεις στη διαδικασία εφαρμογής της νομοθεσίας, για την οποία εσείς, πέντε χρόνια τώρα, δεν δίνετε δεκάρα. Τέτοιες, ώστε η είσπραξη των φόρων να είναι απλή, γνωστή, πρόσφορη σε κάθε πολίτη, με παρεμβάσεις στη βελτίωση της ποιότητας και εξυπηρέτησης των πολιτών, που υποκριτικά εσείς υπόσχεστε, αλλά πουθενά δεν υπάρχει.\nΌλες αυτές τις περαιώσεις, τις χαριστικές ρυθμίσεις που πέντε χρόνια τώρα κάνετε, ως μόνη φορολογική πολιτική, με αποτέλεσμα οι συνεπείς φορολογούμενοι και οφειλέτες να σηκώνουν το βάρος της οικονομίας.\nΜας μιλάτε για τη διεθνή κρίση και τα χρέη που παραλάβατε. Δεν μας λέτε, όμως, πού πήγαν τα 80 δις ευρώ χρέος, το οποίο έχετε αυξήσει μέχρι σήμερα στο Δημόσιο. Είναι ή δεν είναι σε επιτήρηση, κ. Καραμανλή, η χώρα μας, ουσιαστικά εδώ και πέντε χρόνια, ξανά τώρα, και επισήμως; Είναι ή δεν είναι αυτό επιζήμιο για τον Ελληνικό λαό;\nΑντί να δίνονται από το κράτος οικονομικά πακέτα ενίσχυσης στις μικρομεσαίες επιχειρήσεις, στα ασθενέστερα στρώματα, επιβάλλονται πρόσθετοι φόροι και, μέσα από τους φόρους αυτούς, περικόπτονται δαπάνες για να μειωθεί το δημόσιο έλλειμμα, που εσείς δημιουργήσατε.\nΔεν μπήκαμε σε επιτήρηση λόγω της διεθνούς κρίσης. Για δύο συνεχή οικονομικά χρόνια, 2007 – πολύ πριν την κρίση – και 2008, το έλλειμμα εκτινάσσεται πάνω από το 3%.\nΣας αρέσει να επαναλαμβάνετε πως εσείς λέτε αλήθειες. Μα ποιες αλήθειες; Είναι αλήθεια η δήλωση της «θωρακισμένης οικονομίας» ή η δήλωση του «πιάσαμε πάτο»; Είναι η δήλωση της αλήθειας του «προϋπολογισμού της ευθύνης», για τον οποίο πήγατε σε εκλογές το 2007; Θυμηθείτε το, πήγατε σε εκλογές για να διαμορφώσετε τον «προϋπολογισμό της ευθύνης». Προϋπολογισμό, που τελικά εκτροχίασε δημοσιονομικά τη χώρα κατά 8 δις ευρώ, δηλαδή παραπάνω από τον προϋπολογισμό που έχουμε για ολόκληρη την εκπαίδευση στη χώρα μας! Αυτός ήταν ο «προϋπολογισμός σας της ευθύνης».\nΗ αλήθεια σας για τα υγιή δημοσιονομικά και την αξιολόγηση με πλήρη διαφάνεια του φετινού προϋπολογισμού; Αποκρύπτετε πλήρως τα στοιχεία. Δεν έχουμε ουσιαστικά προϋπολογισμό. Παραδώσαμε το χρέος χαμηλότερο ως ποσοστό του ΑΕΠ από όσο ήταν όταν αναλάβαμε. Τότε, το ’93, το χρέος ήταν πολύ μεγαλύτερο από ό,τι σας το παραδώσαμε. Εσείς το παραδίδετε, κληροδοτείτε σε εμάς χρέος κατά 10 μονάδες υψηλότερο. Πού πήγαν αυτά τα λεφτά; Σίγουρα όχι στην υγεία, σίγουρα όχι στην παιδεία ή στην ανάπτυξη.\nΟι αλήθειες σας για τη στροφή στην Περιφέρεια; Το ΕΣΠΑ 2007-2013. Δυόμιση χρόνια μετά την έναρξή του, δεν έχει δαπανηθεί ούτε ένα ευρώ. Μιλήσατε για 1,5 δις που έχει εκταμιευτεί. Πού έχουν πάει αυτά τα χρήματα; Σε ποιο έργο; Σας άκουσα που είπατε «τρέχουν οι προκηρύξεις». Μα άμα τρέχουν οι προκηρύξεις, μήπως δεν τις φτάνετε κ. Καραμανλή; Κρύβετε τις αλήθειες και αυτό το καταλαβαίνουν όλοι σήμερα.\nΌσο για το ασφαλιστικό, να μην πω πολλά. Το 18% των επιχειρήσεων είναι άγνωστες στο ΙΚΑ. Ένας στους έξι, ανασφάλιστος. Και εσείς, από πλεόνασμα 5,5 δις που είχε το ΙΚΑ το 2003-2004, ανεβάσατε το έλλειμμα εκεί όπου ήταν το πλεόνασμα.\nΠαραλάβατε τον ΟΑΕΕ με 34 εκ. έλλειμμα. Σήμερα, το έλλειμμα αγγίζει τα 700 εκ. ευρώ. Δεν ξέρω ποια είναι αυτή η ειδυλλιακή εικόνα που θέλετε εσείς να παρουσιάσετε για το ασφαλιστικό σύστημα, κ. Καραμανλή.\nΠώς διαχειριστήκατε τα οικονομικά της χώρας; Εσείς δεν μιλούσατε πριν από το 2004 για σπατάλες 10 δις ευρώ που θα κόβατε; Πού βρισκόμαστε σήμερα;\nΕίναι ή δεν είναι αλήθεια ότι οι δαπάνες του κράτους, από 31 δις ευρώ το 2004, έφτασαν σχεδόν στα 50 δις ευρώ, ότι αντί για το δήθεν νοικοκύρεμα, ξοδέψατε πάνω από 18 δις;\nΕίναι ή δεν είναι αλήθεια ότι δεν πληρώσατε τα τελευταία χρόνια χρέη στους προμηθευτές των νοσοκομείων, στους κατασκευαστές και σε πολλούς άλλους, ύψους 12 δις ευρώ;\nΕίναι ή δεν είναι αλήθεια ότι κρατάτε σαν επτασφράγιστο μυστικό την πορεία των εσόδων και των δαπανών του 2009;\nΕίναι ή δεν είναι αλήθεια ότι, μέσα σε τέσσερις μήνες, έχετε δανειστεί 46 δις, δηλαδή 5 δις παραπάνω απ’ αυτά που προϋπολογίζετε για όλο το χρόνο; Σήμερα, όχι στο τέλος του χρόνου.\nΚαι είναι ή δεν είναι αλήθεια ότι, όπως πάνε τα πράγματα, θα δανειστείτε πολύ πάνω από τα 50 δις φέτος και, ότι μπορεί να επιβεβαιωθούν ακόμα και οι Κασσάνδρες, που μιλούν για πάνω από 60 δις δανεισμό;\nΕίναι ή δεν είναι αλήθεια ότι, σήμερα πληρώνουμε πολύ ακριβά για να δανειστούμε, όταν τα επιτόκια είναι διεθνώς σε ιδιαίτερα χαμηλά επίπεδα; Ότι λόγω της αποτυχίας και της ανικανότητάς σας, η Ελλάδα εδώ και πολλούς μήνες διασύρεται στον ξένο Τύπο και εμφανίζεται ως μαύρο πρόβατο της Ευρωπαϊκής Ένωσης των 15;\nΚαι βεβαίως, με σκανδαλώδη τροπολογία, νομιμοποιείτε όλες τις αυθαίρετες, παράνομες, εξωσυμβατικές συμβάσεις των νοσοκομείων. Κλείνετε δηλαδή το μάτι σε όλους τους προμηθευτές να συνεχίσουν να προμηθεύουν παράνομα υπερκοστολογημένα αναλώσιμα υλικά για τα νοσοκομεία. Και το λογαριασμό βεβαίως, τον φορτώνετε εσείς στον εργαζόμενο και στα Ασφαλιστικά Ταμεία, πάντα με αδιαφάνεια.\nΕκεί θα βρούμε τα λεφτά κ. Καραμανλή. Σε μια σωστή διαχείριση και σε μια σωστή μεταρρύθμιση, σε σωστές και ουσιαστικές μεταρρυθμίσεις, όχι σαν αυτές που εσείς λέτε ότι κάνετε.\nΓιατί αν μιλήσουμε για τις μεταρρυθμίσεις που κάνατε, τις μόνες που είδαμε εμείς αυτά τα χρόνια, είναι το σχέδιο για τα δομημένα ομόλογα.\nΤο σχέδιο για τον βασικό μέτοχο.\nΤο σχέδιο για την αλλαγή περιουσιών για τη Μονή Βατοπεδίου.\nΤο σχέδιο για τη μείωση του ποσοστού του Δημοσίου στον ΟΤΕ.\nΤο σχέδιο για τις ακτοπλοϊκές γραμμές στο Αιγαίο.\nΤο σχέδιο με τις επιδοτήσεις του Υπουργείου Πολιτισμού.\nΤο σχέδιο για την αναμόρφωση των ελεγκτικών μηχανισμών και την ουσιαστική κατάργηση του ΣΔΟΕ.\nΤο σχέδιο για την δήθεν ενίσχυση της ανεξαρτησίας της Δικαιοσύνης. Ο κ. Σανιδάς θεωρείται πια ως ουσιαστικό κομματικό στέλεχος υποστήριξης της κυβέρνησης.\nΤο σχέδιο για την αλλαγή των μηχανισμών υλοποίησης του ΕΣΠΑ.\nΤο σχέδιο για την Επιτροπή Ανταγωνισμού και τα καρτέλ, όπου αθωώνονται όλοι.\nΤο σχέδιο με τις υποκλοπές, που ακόμα δεν ξέρουμε τι κρύβει αυτή η υπόθεση.\nΤο σχέδιο με την αλλαγή των συμβάσεων των συγχρηματοδοτούμενων δημόσιων έργων.\nΤο σχέδιο για την ουσιαστική κατάργηση των Ανεξάρτητων Αρχών, όπως βεβαίως της ΡAE που είχε σχέση με τις ακτοπλοϊκές γραμμές.\nΑυτά είναι τα σχέδια, που εσείς φέρατε τα τελευταία πέντε χρόνια στη χώρα μας και, βεβαίως, έχουν αλλάξει την εικόνα της χώρας μας. Έχουν αλλάξει την εικόνα της χώρας μας προς το χειρότερο, πολύ προς το χειρότερο. Γι’ αυτό, εγώ σας ζήτησα από το 2004, σας ζήτησα και πριν από ένα μήνα, σας ζητώ ξανά και σήμερα:\nΘα έπρεπε όλες αυτές οι υποθέσεις, όποιες υποθέσεις θέλετε και εσείς κ. Καραμανλή, που έχουν σχέση με διαφθορά, να τις φέρουμε στη Βουλή για να τελειώνει αυτή η υπόθεση. Να βάλουμε μια τάξη σε αυτή τη χώρα, να γίνει ευνομούμενη Πολιτεία, να μην σπαταλώνται τα χρήματα του Ελληνικού λαού κάτω από το τραπέζι, και να κατηγορείται, δικαίως ή αδίκως, το σύνολο της πολιτικής ηγεσίας του τόπου.\nΚαι μιλάτε εσείς για δυσφήμιση της χώρας στο εξωτερικό. Δεν μπορείτε να δείτε πόσο την δυσφημίσατε εσείς με την απογραφή; Πόσο την δυσφημίσατε με όλες αυτές τις υποθέσεις; Πόσο την δυσφημίσατε με την εικόνα της χώρας μας το Δεκέμβριο, με τις καταστροφές στο Σύνταγμα, με τη δολοφονία ενός νέου, του Αλέξανδρου; Οι σχολιαστές στο εξωτερικό δεν έμεναν απλώς σ’ αυτές τις εικόνες. Οι σχολιαστές στο εξωτερικό έλεγαν πολύ απλά: Εδώ είναι η Ελλάδα, με μία κυβέρνηση που σπαράσσεται από τα σκάνδαλα. Αυτές οι εικόνες και αυτές οι ειδήσεις έφτασαν μέχρι την άλλη γωνιά του πλανήτη μας. Και εσείς, λέτε ότι δυσφημούμε τη χώρα.\nΔυσφημείται η χώρα από μία αδιέξοδη πολιτική, γι’ αυτό και πρέπει να αλλάξει. Ίσως να μην σας αρέσουν αυτά που λέω εγώ στο εξωτερικό, που υπερασπιζόμενος τη χώρα, λέω παντού το εξής απλό: Δεν είναι αυτή η πραγματική Ελλάδα.\nΥπάρχει η Ελλάδα της ελπίδας.\nΥπάρχει η Ελλάδα της αισιοδοξίας.\nΥπάρχει η Ελλάδα ενός ευνομούμενου κράτους.\nΥπάρχει η Ελλάδα της «Πράσινης Ανάπτυξης».\nΥπάρχει η Ελλάδα της ειρήνης και της συνεργασίας.\nΚαι θα συνεχίζω να λέω ότι, υπάρχει μια άλλη Ελλάδα.\nΘα συνεχίζω να λέω: Κάντε τόπο να περάσει αυτή η άλλη Ελλάδα, κ. Καραμανλή.»\nΟμιλία στη συζήτηση του… Κυρίες και Κύριοι 1) Η έλλειψη συνέχειας Όταν ανέλαβα υπουργός παιδείας θέλησα να συμβουλευτώ τους επιφανέστερους σε θεωρία και πράξη…


Οικονομία Archives » Page 127 of 182 » pikosapikos.gr\n“Ζητήστε συγνώμη από τη χώρα και παραιτηθείτε!”\nΌλο και χαμηλότερη η κατανάλωση των Ελλήνων…\nΑνησυχητικά είναι τα στοιχεία για την αγορά καθώς οι Έλληνες όλο και περισσότερο αποφεύγουν να καταναλώσουν, ακόμη και στο σούπερ μάρκετ.\nΔιευκρινίσεις ΔΕΗ για τις ρυθμίσεις των οφειλών\nΟι ρυθμίσεις των οφειλών προς τη ΔΕΗ χωρίς προκαταβολή δεν θα ισχύουν για τις περιπτώσεις που γίνει διακοπή της ηλεκτροδότησης λόγω χρέους.\nΝέα επένδυση της ΦΑΓΕ στο Λουξεμβούργο!\nΓια δικαίωση μιλά το Υπουργείο Οικονομικών – Στην πράξη, όμως, τι γίνεται;\n«Καθημερινά έρχονται στη δημοσιότητα εκθέσεις διεθνών οργανισμών που δικαιώνουν τις απόψεις και θέσεις της κυβέρνησης» εκτιμούν κύκλοι του υπουργείου Οικονομικών, για την έκθεση που συνέταξε ομάδα εμπειρογνωμόνων του ΔΝΤ…\nIEO: Λάθη από το ΔΝΤ – Λαγκάρντ: Φταίει η Ελλάδα!\nΤο Ανεξάρτητο Γραφείο Αξιολόγησης του ΔΝΤ κάνει λόγο για αποτυχία του Ταμείου στην περίπτωση της Ελλάδας το 2010 και η Κριστίν Λαγκάρντ κατηγορεί τη χώρα μας για πολιτικές κρίσεις και κατεστημένα συμφέροντα.\nΌλα είναι πιθανά για την παρουσία της Socar στην Ελλάδα!\nΑποχωρεί από την Ελλάδα ο διευθύνων σύμβουλος της Socar Energy Greece Αναρ Μαμάντοφ, σε μια εξέλιξη που ίσως φέρει εξελίξεις σε ότι αφορά την παρουσία της ενεργειακής εταιρείας στη χώρα…\nΧερ Σόιμπλε, σας πήραν χαμπάρι μέχρι και οι ίδιοι οι Γερμανοί!\nΓια μεροληπτική στάση εκ μέρους του Βόλφγκανγκ Σόιμπλε υπέρ της Ισπανίας, ενώ αντίθετα απορρίπτει κάθε επιείκεια προς την Ελλάδα, κάνει λόγο το γερμανικό περιοδικό Spiegel!\nΣταθάκης: Παρακολουθούμε στενά την υπόθεση Μαρινόπουλου\nΠροκαλεί ανησυχία η Γαλλία σαν τουριστικός προορισμός…\nΗ Air France-KLM υπογραμμίζει ότι υπάρχει ανησυχία για «τη Γαλλία ως προορισμό» και προειδοποιεί για τον αντίκτυπο που θα έχουν οι πρόσφατες επιθέσεις στη χώρα


Σερπετζόγλου: «Θα είμαστε καλύτεροι από πέρυσι» | Onsports.gr\nhome ΠοδόσφαιροΕρασιτεχνικόΕΠΣ ΑθηνώνΣερπετζόγλου: «Θα είμαστε καλύτεροι από πέρυσι» Κοινοποιήστε\nΣερπετζόγλου: «Θα είμαστε καλύτεροι από πέρυσι»\tΣυντάκτης: Κώστας Ζαρέντης\nΔημοσίευση: Σάββατο, 17 Σεπτεμβρίου 2011 12.16\nΑισιόδοξος ότι το Παλαιό Φάληρο θα καταφέρει να αντεπεξέλθει στις απαιτήσεις της νέας αγωνιστικής περιόδου, εμφανίστηκε ο Δημήτρης Σερπετζόγλου, μιλώντας στο Onsports.\tΟ έμπειρος τεχνικός, σχολίασε το αποτέλεσμα της κλήρωσης, που έφερε την ομάδα στον 1ο όμιλο της Α΄ Αθηνών, στον οποίο βρίσκονται δυνατές και ιστορικές ομάδες όπως χαρακτηριστικά είπε. Αναφέρθηκε στο νέο σύνολο που ετοιμάζει για τις επίσημες υποχρεώσεις της νέας χρονιάς, και οριοθέτησε τους στόχους που έχουν τεθεί από τον ίδιο σε συνεργασία με τη διοίκηση.\n«Είναι ένας δύσκολος όμιλος με δυνατές και ιστορικές ομάδες, όπως ο Αθηναϊκός, ο Ηλυσιακός, ο Χαραυγιακός, ο Ιάσωνας, ο Χολαργός, η Α.Ε. Ηρακλείου. Πιστεύω πάντως, ότι θα καταφέρουμε να αντεπεξέλθουμε στις απαιτήσεις του ομίλου». Ποιοι είναι οι στόχοι που έχουν τεθεί για τη νέα αγωνιστική περίοδο;\n«Θέλουμε να παίξουμε καλό ποδόσφαιρο. Να κερδίσουμε τον σεβασμό των αντιπάλων μας και ν’ αποφύγουμε από νωρίς τους… πονοκεφάλους».\tΚατηγορία: Ερασιτεχνικό - ΕΠΣ Αθηνών


Γράμμος - Μέλιντρα\nYou Are Here: Home » HEADER » Γράμμος\nΟ Γράμμος είναι η τέταρτη ψηλότερη κορυφή στην Ελλάδα (2521µ.) και αποτελεί την βόρεια απόληξη της οροσειράς της Πίνδου.\nΜέχρι πριν από μια δεκαετία, πολύ λίγα ήταν γνωστά για τη φύση του βουνού. Με τις καταγραφές για την χλωρίδα και την πανίδα που έγιναν κατά τη διάρκεια αυτής της δεκαετίας, αναγνωρίστηκε η αξία του και συμπεριελήφθη στις σημαντικότερες περιοχές για τη φύση στην Ελλάδα.\nΑυτό που χαρακτηρίζει τον Γράμμο είναι η ποικιλία του τοπίου. Από τις δασωµένες πλαγιές ως τα αλπικά λιβάδια και από τα χαµηλά φαράγγια ως τις κορυφογραμμές, κυρίαρχο ρόλο στη διαμόρφωση του τοπίου παίζει το ιδιαίτερο γεωλογικό υπόβαθρο της περιοχής, που µε τη βοήθεια του νερού και του αέρα έχει δώσει μοναδικές διαμορφώσεις.\nΗ σύνθεση της χλωρίδας της περιοχής είναι ιδιαίτερα πλούσια σε αριθµό φυτικών ειδών. Έως σήµερα, στην περιοχή, έχουν βρεθεί 650 taxa (γένη, είδη, υποείδη) που κατανέµονται σε 79 οικογένειες, ενώ λεπτοµερέστερες έρευνες αναµένεται να αυξήσουν κατά πολύ τους αριθµούς αυτούς. Δεκάδες από αυτά είναι σπάνια ή σηµαντικά ενώ 21 είναι ενδηµικά της ευρύτερης περιοχής. Στην πλούσια χλωρίδα του, εκτός από τα έλατα, την οξυά και την µαύρη πεύκη, συµπεριλαµβάνονται και πάρα πολλά οπωροφόρα δέντρα, τα οποία φύονται σε ψηλά υψόμετρα και είναι εντελώς ανεπηρέαστα από οποιαδήποτε ανθρώπινη επέμβαση καθώς έμειναν εκτός εκμετάλλευσης για πολλές δεκαετίες μετά τον εμφύλιο πόλεμο, λόγω του φόβου των ναρκών και της απερήμωσης των οικισμών.\nΑγριογκορτσιές, αγριομηλιές, αγριοκορομηλιές, αγριοδαμασκηνιές και αγριομουριές είναι ενδεικτικά κάποια από τα δέντρα που θα συναντήσει κάποιος στην άγρια φύση του Γράμμου και θα εντυπωσιαστεί από το χρώμα, το άρωμα και την γεύση των φρούτων και καρπών τους!\nΚαλώς Ήλθατε στην Ιστοσελίδα μας….\nΆγρια φρούτα του Γράμμου\nΆγρια κυδώνια Γράμμου\nΕΞΑΙΡΕΤΙΚΗ ΔΟΥΛΕΙΑ ΠΟΥ ΑΠΟΔΕΙΚΝΥΕΙ ΤΟΝ ΕΠΑΓΓΕΛΜΑΤΙΣΜΟ ΚΑΙ ΤΟ ΜΕΡΑΚΙ ΣΑΣ, ΜΕ ΘΑΥΜΑΣΙΑ ΠΡΟΪΟΝΤΑ, ΟΜΟΡΦΕΣ ΚΑΙ ΠΡΟΣΙΤΕΣ ΙΔΕΕΣ. ΜΠΡΑΒΟ ΠΑΙΔΙΑ!\nΕίμαι πολύ χαρούμενη που σας βρίσκω με τόσο όμορφα φρέσκα προϊόντα από τον τόπο που αγαπώ πιο πολύ !!! να είστε πάντα καλά δημιουργικοί και καλή συνέχεια στο έργο σας


Ικαρία - Προορισμοί για διακοπές στο Αιγαίο | 4 Εποχές Ελλάδα\nΗ Ικαρία με μια ματιά\nΗ Ικαρία είναι νησί του βορειοανατολικού Αιγαίου και διοικητικά ανήκει στον νομό Σάμου. Το όνομά της το πήρε από τον γιο του Δαίδαλου, Ίκαρο, ο οποίος βυθίστηκε και πνίγηκε στα νερά του Αιγαίου, κοντά στο νησί, δίνοντας και στο πέλαγος το ίδιο όνομα. Στο μεγαλύτερο μέρος του είναι ορεινό και χαρακτηρίζεται από πυκνή βλάστηση, ποτάμια, βουνά (στα βόρεια) και απότομες βραχώδεις χαράδρες (στα νότια). Άλλα χαρακτηριστικά του νησιού είναι οι γραφικοί οικισμοί, οι πολλές ιαματικές πηγές και οι πανέμορφες και ιδιαίτερες παραλίες. Άξιο αναφοράς είναι και οι χαλαροί ρυθμοί ζωής, που επικρατούν σε ολόκληρη την Ικαρία και ίσως αυτός να είναι ένας από τους λόγους που το νησί κατατάσσεται στις περιοχές με τα υψηλότερα προσδόκιμα ζωής στον κόσμο.\nΠρωτεύουσα είναι ο Άγιος Κήρυκος, που αποτελεί και το μεγαλύτερο λιμάνι του νησιού. Η κωμόπολη είναι χτισμένη στα νοτιοανατολικά και κοντά στην θέση όπου βρισκόταν η αρχαία πόλη Θερμαί. Η παραδοσιακή Ικαριώτικη αρχιτεκτονική, τα πλακόστρωτα δρομάκια, τα όμορφα νεοκλασικά κτήρια και η γραφική πλατεία θα σας εντυπωσιάσουν. Αξίζει να επισκεφθείτε τα μουσεία, Αρχαιολογικό και Λαογραφικό, το ξωκλήσι του Αγ. Κηρύκου αλλά και την εκκλησία του Αγίου Νικολάου, που βρίσκεται στην πλατεία. Στον Άγιο Κήρυκο θα βρείτε όλες τις δημόσιες υπηρεσίες και τράπεζες, ενώ υπάρχουν αρκετά καταλύματα και καταστήματα εστίασης. Μπορείτε να κάνετε το μπάνιο σας στην παραλία δίπλα από το λιμάνι ή να προτιμήσετε τις κοντινές παραλίες, όπως αυτές της Λευκάδας που βρίσκεται 2 χλμ δυτικά και την παραλία Ανεφάντι, 8 χλμ ΒΑ του οικισμού.\nΣε απόσταση αναπνοής (3 χλμ), βρίσκονται τα Θέρμα. Παραλιακό χωριό, γνωστό για τις θερμές ιαματικές πηγές από τις οποίες πήρε και το όνομά του. Κάθε χρόνο δέχεται χιλιάδες επισκέπτες, οι οποίοι έχουν σαν προορισμό τους τα τρία υδροθεραπευτήρια που λειτουργούν σήμερα με αποτέλεσμα, οι τουριστικές υποδομές να είναι σε υψηλό επίπεδο. Στην αμμώδη παραλία που βρίσκεται δίπλα από το λιμανάκι, θα απολαύσετε την θάλασσα, ενώ μπορείτε να πιείτε τον καφέ σας και να φάτε, στα cafe και τις ταβέρνες που υπάρχουν ακριβώς από πάνω.\nΠερίπου 45 χλμ ΒΔ της πρωτεύουσας είναι χτισμένος ο παραλιακός οικισμός Αρμενιστής, ένα από τα πιο δημοφιλή και οργανωμένα τουριστικά θέρετρα του νησιού. Αυτό μεταφράζεται σε πολλά καταλύματα, εστιατόρια, ταβέρνες, cafe και άλλα καταστήματα, τα οποία υπόσχονται άνετη και ευχάριστη διαμονή. Διαθέτει μια παραλία με πεντακάθαρα νερά και αρκετά οργανωμένη, ενώ ανατολικά και σε μικρή απόσταση, μπορείτε να απολαύσετε δύο από τις πιο γνωστές και όμορφες παραλίες της Ικαρίας, το “Λιβάδι” και η “Μεσακτή”.\nΣχεδόν στα μισά της επαρχιακής οδού Αγίου Κηρύκου – Αρμενιστή, βρίσκεται το παραθαλάσσιο χωριό Καραβόσταμο. Χτισμένο αμφιθεατρικά και μέσα σε ένα καταπράσινο τοπίο, χαρακτηρίζεται από την πυκνή βλάστηση και τα τρεχούμενα νερά. Για το μπάνιο σας υπάρχει η παραλία “Άρης“, στην οποία καταλήγει ο ομώνυμος χείμαρρος, δημιουργώντας ένα τοπίο εκπληκτικής ομορφιάς. Άλλοι προορισμοί στο νησί της Ικαρίας είναι ο Εύδηλος, παλιά πρωτεύουσα και δεύτερο λιμάνι του νησιού, ο Κάμπος, ο οικισμός Φάρος, πολύ κοντά στο αεροδρόμιο, το παραθαλάσσιο χωριό Μαγγανίτης, που σας δίνει πρόσβαση στην εξωτική παραλία “Σεϋχέλες“, ο Ξυλοσύρτης, με την ιαματική πηγή γνωστή ως “Αθάνατο Νερό”κ.α.


Επιστροφή στη δραχμή; 31% των πολιτών λένε ναι σε δημοσκόπηση της Metron Analysis! - Militaire.gr\nΕπιστροφή στη δραχμή; 31% των πολιτών λένε ναι σε δημοσκόπηση της Metron Analysis!\n31/01/2017 | 20:06\nΔημοσκόπηση της Metron Analysis για τον Antenna αξιολογεί την εικόνα της κυβέρνησης μετά από δυο χρόνια θητείας. Οι αριθμοί αποτυπώνουν απογοήτευση και αγωνία, την ώρα που είμαστε υποχρεωμένοι να ξαναζήσουμε “μία από τα ίδια” με “ενισχυμένη δόση” Μέρκελ και Σόϊμπλε που έχουν αρχίσει ήδη την προεκλογική εκστρατεία έναντι του Σουλτς. Αξιολόγηση , απειλές για Grexit αλλά και μεγάλη αύξηση του ποσοστού που δεν θεωρεί πλέον ταμπού τη δραχμή:31% των Ελλήνων πολιτών δεν δείχνει να έχει πια κανένα ενδοιασμό για επιστροφή στη δραχμή.\nΠοια είναι τα πιο εντυπωσιακά στοιχεία εκτός από το 31% υπέρ της δραχμής:\nΣτην πρόθεση ψήφου 25,8 επιλέγουν ΝΔ και 15,6 ΣΥΡΙΖΑ.\nΑυτό “μεταφράζεται” σε εκτίμηση ψήφου 36,9 στη ΝΔ ,22,3 στον ΣΥΡΙΖΑ και 8,0 η Χρυσή Αυγή. Οι ΑΝΕΛ του Π. Καμμένου για πρώτη φορά μετά από καιρό έχουν ποσοστό που τους βάζει ξανά στη Βουλή και σύμφωνα με τον Σ.Φαναρά της Metron Analysis,μετά από την εκλογή Τράμπ και ειδικά τον τελευταίο μήνα έχει ανοδική πορεία.\nΤα άλλα ευρήματα:\n81% έχουν αρνητική γνώμη για το έργο της κυβέρνησης.\nΑρνητικά κρίνουν την απόφαση για δημοψήφισμα σε ποσοστά 67%.\nΑρνητικά σε ποσοστό 79% κρίνουν και τις διαπραγματεύσεις της κυβέρνησης με τους δανειστές.\nΟι πολίτες που απάντησαν στα ερωτήματα της δημοσκόπησης θεωρούν σε ποσοστό 60% απρόβλεπτες τις εξελίξεις το επόμενο διάστημα.\n67% πιστεύουν οτη η κυβέρνηση θα πάει χειρότερα. Αλλά ταυτόχρονα η απαξίωση ακουμπά και την αντιπολίτευση.Το 46% επιλέγει ως καταλληλότερο πρωθυπουργό τον …κανένα. 21% έχει ο Μητσοτάκης , 12% έχει ο Τσίπρας. 1% επιλέγουν Μιχαλολιάκο,Γεννηματά και Λεβέντη.


Καστοριά: Τακτική Συνεδρίαση του Δημοτικού Συμβουλίου τη Δευτέρα 12 Δεκεμβρίου (δείτε τα θέματα)\n2. Συγκρότηση Επιτροπής Αξιολόγησης έργων TAP που αναφέρονται στην υπ΄αριθμ. 350/16 προγενέστερη απόφαση Δ.Σ. Εισήγηση Δημάρχου\n3. Τροποποίηση της υπ’ αριθμ. 159/15 απόφ. Δ.Σ. με θέμα «Ίδρυση Γραφείου Εθελοντισμού και σύσταση Ομάδας Εθελοντών Καστοριάς», ως προς τον ορισμό υπευθύνου της ομάδας. Εισήγηση Προέδρου\n4. Τροποποίηση Τεχνικού Προγράμματος εκτελεστέων έργων έτους 2016. Απόφαση Εκτελεστικής Επιτροπής\n5. Έγκριση Τεχνικού Προγράμματος 2017. Απόφαση Εκτελεστικής Επιτροπής\n6. Έγκριση 12ης τροποποίησης προϋπολογισμού Δήμου Καστοριάς, οικ. έτους 2016. Απόφ. Οικονομικής Επιτροπής\n7. Έγκριση τροποποίησης προϋπολογισμού οικ. έτους 2016 του Ν.Π.Δ.Δ. «Μπαϊρακτάρειο Δημοτικό Ωδείο Καστοριάς». Απόφ. Διοικητικού Συμβουλίου Ν.Π.\n8. Έγκριση τροποποίησης προϋπολογισμού οικ. έτους 2016 του Ν.Π.Δ.Δ. Κοινωνικής Προστασίας, Αλληλεγγύης, Παιδείας & Αθλητισμού του Δήμου Καστοριάς. Απόφ. Διοικητικού Συμβουλίου Ν.Π.\n9. Έγκριση τροποποίησης προϋπολογισμού οικ. έτους 2016 της Κοινωφελούς Επιχείρησης «ΟΡΕΣΤΕΙΑΣ» του Δήμου Καστοριάς. Απόφ. Διοικητικού Συμβουλίου Ν.Π.\n10. Αποδοχή ή μη αίτησης παραίτησης Προέδρου Διοικητικού Συμβουλίου Κοινωφελούς Επιχείρησης «ΟΡΕΣΤΕΙΑΣ» Δήμου Καστοριάς. Σχετική Αίτηση\n11. Αποδοχή ή μη αίτησης παραίτησης Προέδρου Διοικητικού Συμβουλίου Δ.Ε.Υ.Α.Κ. Σχετική Αίτηση\n12. Έγκριση Κανονισμού Λειτουργίας του θεματικού χριστουγεννιάτικου Πάρκου «Ο Αϊ-Βασίλης των Ευχών» στο Πάρκο Ολυμπιακής Φλόγας της Δ.Κ. Καστοριάς. Απόφαση Επιτροπής Ποιότητας Ζωής\n13. Έγκριση συμμετοχής του Δήμου Καστοριάς στην Πράξη «Κέντρα Δια Βίου Μάθησης (ΚΔΒΜ) – Νέα Φάση» με κωδικό ΟΠΣ 5002212 του Ε.Π. «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗΣ ΚΑΙ ΔΙΑ ΒΙΟΥ ΜΑΘΗΣΗΣ». Εισήγηση Αντιδημάρχων κ. κ.\n14. Έγκριση σύναψης Προγραμματικής Σύμβασης μεταξύ Περιφέρειας Δυτικής Μακεδονίας και Δήμου Καστοριάς με αντικείμενο τη συνεργασία των δύο φορέων για την πραγματοποίηση παράλληλων δραστηριοτήτων ενόψει των “Καστοριανών Ραγκουτσαριών”. Εισήγηση Αντιδημάρχου κ. Λάζαρου Ζήση\n15. Έγκριση δαπανών για τη σίτιση απόρων δημοτών και τη διάθεση παροχών ειδών διαβίωσης σε άπορες και αναξιοπαθούσες οικογένειες, ενόψει των εορτών των Χριστουγέννων και του νέου έτους 2017. Εισήγηση Αντιδημάρχου κ. Ε. Στεργιόπουλου\n16. Αποδέσμευση πίστωσης προϋπολογισμού που είχε διατεθεί με προηγούμενη απόφαση Δ.Σ. Εισήγηση Αντιδημάρχου κ. Ε. Στεργιόπουλου\n17. Έγκριση επιχορήγησης Πολιτιστικών Συλλόγων για πραγματοποίηση εκδηλώσεων. Εισήγηση Αντιδημάρχου κ. Ε. Στεργιόπουλου\n18. Έγκριση δαπανών δημοσίων σχέσεων και φιλοξενιών. Εισήγηση Αντιδημάρχου κ. Ε. Στεργιόπουλου\n19. Έγκριση επιχορήγησης Συλλόγου Χιονοδρομίας Ορειβασίας Καστοριάς για διοργάνωση εκδήλωσης. Εισήγηση Αντιδημάρχου κ. Ε. Στεργιόπουλου\n20. Έγκριση επιχορήγησης Ναυτικού Ομίλου Μαυροχωρίου «Οι Αργοναύτες» για διοργάνωση αγώνων. Εισήγηση Αντιδημάρχου κ. Λάζαρου Ζήση\n21. Έγκριση Ετησίου Προγράμματος Τουριστικής Προβολής του Δήμου Καστοριάς έτους 2017. Εισήγηση Αντιδημάρχου κ. Λάζαρου Ζήση\n22. Έγκριση δαπανών προβολής εκδηλώσεων θεσμών εορταστικού Δωδεκαημέρου 2016-2017. Εισήγηση Αντιδημάρχου κ. Λάζαρου Ζήση\n23. Διαγραφές ή μη οφειλών και επιστροφή αχρεωστήτως καταβληθέντων ποσών. Εισήγηση Δ/νσης Οικονομικών Υπ/σιών\n24. Συγκρότηση επιτροπής διενέργειας δημοπρασιών, εκμίσθωσης, εκποίησης, μίσθωσης ή αγοράς πραγμάτων (κινητών και ακινήτων) του Δήμου (σύμφωνα με την παρ.1 του άρθρου 1 του ΠΔ 270/81). Εισήγηση Αντιδημάρχου κ. Ε. Στεργιόπουλου\n25. Ορισμός εκπροσώπου του Δήμου Καστοριάς στη Συντονιστική Επιτροπή Διαχείρισης «κρίσεων» περιστατικών προσέγγισης – αλληλεπίδρασης αρκούδας σε κατοικημένες περιοχές. Εισήγηση Αντιδημάρχου κ. Π. Δάγγα\n26. Ορισμός εκπροσώπου του Δήμου Καστοριάς στην Επιτροπή του άρθρου 8 του Ν. 1590/1986 για κατάσχεση ζώων. Εισήγηση Αντιδημάρχου κ. Π. Δάγγα\n27. Έγκριση τροποποίησης του ισχύοντος Σχεδίου Πόλης Καστοριάς στα Ο.Τ. 278Α – 278Β – 278Γ. Απόφαση Επιτροπής Ποιότητας Ζωής\n28. Λήψη μέτρων προστασίας (κοπή δένδρων) εντός του Δήμου Καστοριάς. Απόφαση Επιτροπής Ποιότητας Ζωής\n29. Έκδοση κανονιστικής απόφασης για λήψη μέτρων ρύθμισης κυκλοφορίας κατά τη διεξαγωγή των «Ραγκουτσαριών» 6-7-8/1/2017. Απόφαση Επιτροπής Ποιότητας Ζωής\n30. Έγκριση παραχώρησης αιθουσών στο 1ο Γυμνάσιο για τη λειτουργία Μεταπτυχιακού Προγράμματος Σπουδών του Τμήματος Μηχανολόγων Μηχανικών της Πολυτεχνικής Σχολής του Πανεπιστημίου Δυτ. Μακεδονίας Καστοριάς. Απόφαση Δ.Ε.Π.\n31. Τροποποίηση των υπ’ αριθμ. 326 και 327 του 2016 αποφάσεων Δ.Σ. (τρόπος επιλογής μελών Επιτροπών παραλαβής προμηθειών και υπηρεσιών). Εισήγηση Δ/νσεων Τεχνικών, Οικονομικών & Καθαριότητας.\n32. Τρόπος επιλογής μελών Επιτροπών Αξιολόγησης Ενστάσεων Διαγωνισμών Προμηθειών – Υπηρεσιών έτους 2017 και μετά. Εισήγηση Δ/νσεων Τεχνικών, Οικονομικών & Καθαριότητας.\n33. Λήψη απόφασης για ανταλλαγή του υπ’αριθμ. 93 δημοτικού αγροτεμαχίου του αγροκτήματος Ιεροπηγής με το υπ’αριθμ. 331 αγροτεμάχιο αγροκτήματος Ιεροπηγής ιδιοκτησίας Μπαμπάκου Απόστολου. Εισήγηση Δ/νσης Οικονομικών Υπ/σιών\n34. Έγκριση μεταβίβασης επαγγελματικής άδειας πωλητή λαϊκής αγοράς. Εισήγηση Δ/νσης Τοπ. Οικ. Ανάπτυξης\n35. Έγκριση σύναψης Προγραμματικής Σύμβασης μεταξύ της Περιφέρειας Δυτικής Μακεδονίας – Δήμου Καστοριάς και Δ.Ε.Υ.Α. Καστοριάς για «Παροχή Υπηρεσίας συλλογής υγρών αποβλήτων στο πλαίσιο της ολοκλήρωσης του έργου με τίτλο ΒΕΛΤΙΩΣΗ ΚΑΙ ΕΚΣΥΓΧΡΟΝΙΣΜΟΣ ΤΩΝ ΠΑΡΑΛΙΜΝΙΩΝ ΑΝΤΛΙΟΣΤΑΣΙΩΝ ΛΥΜΑΤΩΝ ΔΗΜΟΥ ΚΑΣΤΟΡΙΑΣ». Εισήγηση Δ/νσης Τεχν. Υπηρεσιών\n36. Ορισμός μελών Δημοτικού Συμβουλίου για τη Συγκρότηση Επιτροπών Παραλαβής Έργων. Εισήγηση Δ/νσης Τεχν. Υπηρεσιών\n37. Συγκρότηση Επιτροπής Διαπίστωσης Βλαβών. Εισήγηση Δ/νσης Τεχν. Υπηρεσιών\n38. Έγκριση Πρωτοκόλλων Προσωρινής και Οριστικής Παραλαβής Έργων. Σχετικά Πρωτόκολλα\n39. Έγκριση 1ου Α.Π.Ε. (Ανακεφαλαιωτικού Πίνακα Εργασιών) του έργου: “ΟΛΟΚΛΗΡΩΣΗ ΑΠΟΚΑΤΑΣΤΑΣΕΩΝ ΟΔΙΚΟΥ ΔΙΚΤΥΟΥ Δ.Ε. ΑΓΙΩΝ ΑΝΑΡΓΥΡΩΝ-ΜΕΣΟΠΟΤΑΜΙΑΣ” . Εισήγηση Δ/νσης Τεχν. Υπηρεσιών\n40. Έγκριση 1ου Α.Π.Ε. (Ανακεφαλαιωτικού Πίνακα Εργασιών) του έργου: “ΔΙΑΜΟΡΦΩΣΗ ΥΠΟΔΟΜΩΝ Δ. ΓΗΠΕΔΟΥ Δ.Ε. ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n41. Έγκριση 3ου Α.Π.Ε. (Ανακεφαλαιωτικού Πίνακα Εργασιών – 2ουτακτοποιητικού) του έργου: “ΒΕΛΤΙΩΣΗ ΣΚΑΛΟΔΡΟΜΟΥ “ΣΤΑΥΡΟΥ” ΠΑΡΑΔΟΣΙΑΚΟΥ ΤΜΗΜΑΤΟΣ ΠΟΛΗΣ ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n42. Έγκριση 1ου Α.Π.Ε. (Ανακεφαλαιωτικού Πίνακα Εργασιών) και 1ουΠ.Κ.Ν.Τ.Μ.Ε.του έργου: “ΣΥΝΤΗΡΗΣΗ ΔΙΚΤΥΩΝ ΗΛΕΚΤΡΟΦΩΤΙΣΜΟΥ ΔΗΜΟΥ ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n43. Έγκριση 1ου Α.Π.Ε. (Ανακεφαλαιωτικού Πίνακα Εργασιών) του έργου: “ΣΥΝΤΗΡΗΣΗ ΠΕΖΟΔΡΟΜΙΩΝ – ΚΟΙΝΟΧΡΗΣΤΩΝ ΧΩΡΩΝ ΛΟΙΠΩΝ ΔΗΜ. ΕΝΟΤΗΤΩΝ”. Εισήγηση Δ/νσης Τεχν. Υπηρεσιών\n44. Έγκριση 1ου Α.Π.Ε. (Ανακεφαλαιωτικού Πίνακα Εργασιών) του έργου: “ΕΡΓΑΣΙΕΣ ΑΠΟΚΑΤΑΣΤΑΣΗΣ ΚΛΕΙΣΤΟΥ ΓΥΜΝΑΣΤΗΡΙΟΥ ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n45. Έγκριση 1ης παράτασης εκτέλεσης εργασιών του έργου: “ΕΡΓΑΣΙΕΣ ΑΠΟΚΑΤΑΣΤΑΣΗΣ ΚΛΕΙΣΤΟΥ ΓΥΜΝΑΣΤΗΡΙΟΥ ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n46. Έγκριση 5ου Α.Π.Ε. (Ανακεφαλαιωτικού Πίνακα Εργασιών – τακτοποιητικού) του έργου: “ΑΠΟΧΕΤΕΥΣΗ ΑΚΑΘΑΡΤΩΝ ΥΔΑΤΩΝ ΟΙΚΙΣΜΟΥ ΚΟΛΟΚΥΝΘΟΥΣ & ΣΥΝΔΕΣΗ ΜΕ ΣΤΑΘΜΟ ΤΡΙΤΟΒΑΘΜΙΑΣ ΕΠΕΞΕΡΓΑΣΙΑΣ ΛΥΜΑΤΩΝ ΔΕΥΑΚ”. Εισήγηση Δ/νσης Τεχν. Υπηρεσιών\n47. Έγκριση 2ου Α.Π.Ε. (Ανακεφαλαιωτικού Πίνακα Εργασιών) του έργου: “ΑΠΟΧΕΤΕΥΣΗ ΟΙΚΙΣΜΟΥ ΣΤΑΥΡΟΠΟΤΑΜΟΥ”. Εισήγηση Δ/νσης Τεχν. Υπηρεσιών\n48. Έγκριση 3ου Α.Π.Ε. (Ανακεφαλαιωτικού Πίνακα Εργασιών) του έργου: “ΣΥΝΔΕΣΗ ΔΙΚΤΥΩΝ ΑΠΟΧΕΤΕΥΣΗΣ ΒΑΣΙΛΕΙΑΔΑΣ ΜΕΛΙΣΣΟΤΟΠΟΥ ΚΑΙ ΣΤΑΥΡΟΠΟΤΑΜΟΥ ΜΕ ΕΓΚΑΤΑΣΤΑΣΕΙΣ ΒΙΟΛΟΓΙΚΟΥ ΚΑΘΑΡΙΣΜΟΥ ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n49. Έγκριση 1ου Α.Π.Ε. (Ανακεφαλαιωτικού Πίνακα Εργασιών) του έργου με τίτλο: ” ΣΥΝΤΗΡΗΣΗ – ΚΑΤΑΣΚΕΥΗ ΠΕΖΟΔΡΟΜΙΩΝ – ΚΟΙΝΟΧΡΗΣΤΩΝ ΧΩΡΩΝ Δ.Ε. ΚΑΣΤΟΡΙΑΣ” Εισήγηση Δ/νσης Τεχν. Υπηρεσιών\n50. Έγκριση 4ης παράτασης προθεσμίας εκτέλεσης εργασιών, του έργου: “ΑΠΟΚΑΤΑΣΤΑΣΗ ΚΤΙΡΙΟΥ 1ΟΥ & 8ΟΥ ΔΗΜΟΤΙΚΟΥ ΣΧΟΛΕΙΟΥ ΚΑΣΤΟΡΙΑΣ”. Εισήγηση Δ/νσης Τεχν. Υπηρεσιών\n51. Έγκριση 5ης παράτασης προθεσμίας εκτέλεσης εργασιών του υποέργου: “ΒΕΛΤΙΩΣΗ ΚΑΙ ΕΚΣΥΓΧΡΟΝΙΣΜΟΣ ΤΩΝ ΠΑΡΑΛΙΜΝΙΩΝ ΑΝΤΛΙΟΣΤΑΣΙΩΝ ΛΥΜΑΤΩΝ”. Εισήγηση Δ/νσης Τεχν. Υπηρεσιών\n52. Έγκριση 1ης Παράτασης Εργασιών του έργου με τίτλο: «ΣΥΝΤΗΡΗΣΗ – ΚΑΤΑΣΚΕΥΗ ΠΕΖΟΔΡΟΜΙΩΝ – ΚΟΙΝΟΧΡΗΣΤΩΝ ΧΩΡΩΝ ΛΟΙΠΩΝ ΕΝΟΤΗΤΩΝ»\nΔήμος Καστοριας, Δημοτικό συμβούλιο, ειδήσεις Καστοριά, συνεδρίαση\nΚαστοριά: Τακτική Συνεδρίαση του Δημοτικού Συμβουλίου τη Δευτέρα 12 Δεκεμβρίου (δείτε τα θέματα) added by Press Room on 8 Δεκεμβρίου, 2016


**** D-RESORT GRAND AZUR, ΜΑΡΜΑΡΊΣ ****\nΤιμές από USD 465\nCumhuriyet Bulvari 17, Μαρμαρίς, Τουρκία\nΤο ξενοδοχείο σας περιμένει σε ιδανική τοποθεσία κοντά σε μουσεία, μνημεία και κάστρο και πράσινο και πλούσιο κήπο. Το κέντρο του Μαρμαρίς απέχει 4 χλμ από το κατάλυμα.\nΜπορείτε να ψωνίσετε σε αγορά, εμπορικά κέντρα και ένα παζάρι που είναι κοντά για κάθε ανάγκη.\nΤο κατάλυμα έχει 324 δωμάτια όπως και οικονομικό δίκλινο δωμάτιο, σουίτα deluxe 1 υπνοδωματίου και σουίτα standard με δωρεάν Wi-Fi, κλιματισμό, προσωπική θυρίδα ασφαλείας, μπαλκόνι και hi-fi. Μερικά δωμάτια έχουν θέα σε Marmaris Θάλασσα. Τα πολυτελή δωμάτια έχουν όμορφη θέα στη θάλασσα.\nΤο μπάρμπεκιου εστιατόριο σερβίρει φρέσκα πιάτα ιταλικής κουζίνας. Το μεγάλο μπαρ του ξενοδοχείου προσφέρει καφέδες και κοκτέιλ και σνακ και ψητά.\nΤο D-Resort Grand Azur βρίσκεται 60-λεπτά οδικώς από το αεροδρόμιο Dalaman.\nΤο ξενοδοχείο παρέχει δωρεάν στάθμευση, κατάστημα σουβενίρ και ανελκυστήρα καθώς και επιχειρηματικό κέντρο, αίθουσα συναντήσεων και παροχές για συμπόσιο για τις ανάγκες των πελατών.\nΟι παροχές όπως μασάζ πλάτης, μασάζ ποδιών και τουρκικά λουτρά είναι στη διάθεση των επισκεπτών. Το ξενοδοχείο προσφέρει γυμναστήριο, γυμναστική σε νερό και κέντρο φίτνες καθώς και κατάδυση, κατάδυση με αναπνευστήρα και τέννις επί χόρτου για την ευεξία των επισκεπτών.


Και η Ελλάδα στο ενιαίο μοντέλο χονδρεμπορικής αγοράς ηλεκτρικής ενέργειας από 1η Νοεμβρίου - Radiohellas.gr\nΑρχική ΚΟΙΝΩΝΙΑ Και η Ελλάδα στο ενιαίο μοντέλο χονδρεμπορικής αγοράς ηλεκτρικής ενέργειας από 1η...\nΚαι η Ελλάδα στο ενιαίο μοντέλο χονδρεμπορικής αγοράς ηλεκτρικής ενέργειας από 1η Νοεμβρίου\nΜια νέα εποχή για την ελληνική αγορά ενέργειας σηματοδοτεί, σύμφωνα με το υπουργείο Περιβάλλοντος και Ενέργειας (ΥΠΕΝ), η εκκίνηση την 1η Νοεμβρίου του λεγόμενου «Target Model» (Mοντέλου Στόχου), δηλαδή του ενιαίου μοντέλου χονδρεμπορικής αγοράς που εφαρμόζεται σε όλες της χώρες της Ευρωπαϊκής Ένωσης.\nΗ Ελλάδα συμμορφώνεται έτσι με μια θεμελιώδη υποχρέωσή της απέναντι στην ΕΕ, καθώς τα κράτη-μέλη της Ένωσης έχουν δεσμευθεί εδώ και χρόνια για τη δημιουργία μιας ενιαίας ευρωπαϊκής αγοράς ηλεκτρικής ενέργειας, που θα αίρει τους περιορισμούς στις συναλλαγές, θα επιτρέπει τη σύνδεση μεταξύ εθνικών αγορών και θα εξασφαλίζει πρόσβαση σε όλους με ίσους όρους, ώστε να ενισχυθεί ο ανταγωνισμός και να ωφεληθεί τελικά ο καταναλωτής.\nΌπως επισημαίνει το ΥΠΕΝ, μέσα από τη διαδικασία αυτή θα προκύψουν σταδιακά σημαντικά οφέλη όπως:\n– Η προώθηση του ανταγωνισμού\n– Η μεγαλύτερη σύγκλιση των τιμών της ελληνικής αγοράς με τις γειτονικές\n– Η διαμόρφωση ενός διαφανούς πλαισίου για το κόστος της αγοράς\n– Η πιο ποιοτική λειτουργία του συστήματος ηλεκτρικής ενέργειας μέσω της αποδοτικότερης χρήσης των διασυνδέσεων\n– Η βελτίωση της ρευστότητας των επιμέρους αγορών\n– Η διευρυμένη πρόσβαση σε οικονομικότερες πηγές ενέργειας\n– Η αυξημένη δυνατότητα συναλλαγών (συμπεριλαμβανομένων και εξαγωγών) ηλεκτρικής ενέργειας από ΑΠΕ.\nΑπώτερος στόχος είναι η μείωση του κόστους της ενέργειας για τους τελικούς καταναλωτές (νοικοκυριά, βιομηχανία, επιχειρήσεις). Αυτή τη στιγμή, το 95% της ευρωπαϊκής αγοράς ηλεκτρικής ενέργειας είναι συζευγμένο (1.500 TWh (Τεραβατώρες) τον χρόνο). Το εκτιμώμενο «κοινωνικό πλεόνασμα» στην ΕΕ από τη μείωση των τιμών χονδρεμπορικής από τη σύζευξη των αγορών είναι της τάξης του 1 δισ. ευρώ ετησίως. Σύμφωνα με μελέτη του ACER (Ευρωπαϊκός Σύνδεσμος Ρυθμιστικών Αρχών Ενέργειας), μόνο η σύζευξη της ελληνικής αγοράς με την Ιταλία και τη Βουλγαρία θα επιφέρει όφελος άνω των 25 εκατ. ευρώ ετησίως, το οποίο είναι ένα μικρό μέρος του συνολικού οφέλους που θα καρπωθεί η ελληνική οικονομία από τον εκσυγχρονισμό της αγοράς ηλεκτρικής ενέργειας.\nΟ υπουργός Περιβάλλοντος και Ενέργειας Κωστής Χατζηδάκης υπογράμμισε σχετικά πως «το Target Model είναι μια μεγάλη μεταρρύθμιση. Μετά από πολλούς μήνες εντατικής προετοιμασίας – για να υπερκαλύψουμε καθυστερήσεις χρόνων – υιοθετούμε επιτέλους το ευρωπαϊκό μοντέλο λειτουργίας της αγοράς ενέργειας. Το ότι είμαστε η μόνη χώρα της ΕΕ που δεν το είχε εφαρμόσει μέχρι τώρα, είναι ένας από τους βασικούς λόγους για μια ανεπιθύμητη πρωτιά: Η χώρα μας έχει την υψηλότερη χονδρεμπορική τιμή ρεύματος στην ΕΕ, με σημαντικές παρενέργειες για την ανταγωνιστικότητα της οικονομίας. Αυτό επιδιώκουμε να αλλάξει. Θα απαιτηθεί βεβαίως μια περίοδος προσαρμογής, όπως έδειξε το προηγούμενο της εφαρμογής του νέου μοντέλου στις άλλες ευρωπαϊκές χώρες. Χρειάστηκε κάποιος χρόνος μέχρι να προσαρμοστούν στα νέα δεδομένα οι συμμετέχοντες στην αγορά (παραγωγοί, προμηθευτές ηλεκτρικής ενέργειας, Διαχειριστές, εποπτικές αρχές). Όμως, η εφαρμογή του είχε αδιαμφισβήτητα θετικά αποτελέσματα. Αυτόν τον δρόμο θα ακολουθήσουμε και εμείς. Την 1η Νοεμβρίου ανοίγει ένα νέο κεφάλαιο στην ελληνική αγορά ενέργειας. Δημιουργούνται οι προϋποθέσεις για την άρση των χρόνιων στρεβλώσεων που τη χαρακτηρίζουν. Για την ενίσχυση του ανταγωνισμού, με συμμετοχή όλων των βασικών παικτών. Για τη βαθμιαία κατάργηση μιας σειράς μηχανισμών που λειτουργούσαν εκτός αγοράς, κι όχι πάντα ορθολογικά. Για την εισαγωγή των διμερών συμβολαίων, όπως συμβαίνει και σε άλλες χώρες. Και φυσικά για τη σύζευξή της – μέσω Ιταλίας και Βουλγαρίας – με την πανευρωπαϊκή αγορά ηλεκτρικής ενέργειας. Είναι μια διαδικασία που θα οδηγήσει σε μείωση του κόστους ενέργειας για τις επιχειρήσεις και τα νοικοκυριά. Και σε συνδυασμό με την ανάπτυξη των εγχώριων και διασυνοριακών διασυνδέσεων, θα επιτρέψει στη χώρα μας να αξιοποιήσει καλύτερα το πλούσιο αιολικό και ηλιακό δυναμικό της και να αυξήσει τις εξαγωγές ηλεκτρικής ενέργειας».\nΑπό την πλευρά της, η γενική γραμματέας Ενέργειας και Ορυκτών Πρώτων Υλών, Αλεξάνδρα Σδούκου, επισήμανε πως «για να επιτευχθούν οι στόχοι, είναι κρίσιμο να στηρίξουν το νέο μοντέλο λειτουργίας όλοι οι εμπλεκόμενοι φορείς: Το ΕΧΕ και ο ΑΔΜΗΕ που διαχειρίζονται τις νέες αγορές του Target Model, η ΔΕΗ και οι υπόλοιποι καθετοποιημένοι παραγωγοί, οι παραγωγοί ΑΠΕ, οι προμηθευτές, η Ρυθμιστική Αρχή Ενέργειας. Είμαστε βέβαιοι ότι όλοι θα αρθούν στο ύψος των περιστάσεων και θα απολαμβάνουμε σύντομα τα οφέλη μιας νέας, διαφανούς, ανταγωνιστικής και αποδοτικά λειτουργούσας αγοράς ηλεκτρικής ενέργειας που θα δώσει αναπτυξιακή ώθηση στην οικονομία».\nΕρωτήσεις και απαντήσεις για το Target Model\n1. Ποιες είναι οι αγορές του Target Model ;\nΔίκαιη αποζημίωση των μονάδων παραγωγής μέσω της Αγοράς Εξισορρόπησης.\n4. Πώς συμβάλλει το Target Model στην ενίσχυση του ανταγωνισμού και την άρση των στρεβλώσεων στην αγορά ενέργειας;\nΜελέτες δείχνουν ότι η υιοθέτηση του Target Model έχει οδηγήσει σε σειρά θετικών επιδράσεων στις αγορές ηλεκτρισμού:\nΑυξημένος ανταγωνισμός σε υερεθνικό επίπεδο\nΠροηγούμενο άρθροΝέος Πτωχευτικός Κώδικας: Όλα όσα πρέπει να γνωρίζετε μέσα από 24 ερωτήσεις και απαντήσεις από το ΕΒΕΠ\nΕπόμενο άρθροΕρντογάν : Η αμαρτωλή Ευρώπη προσπαθεί να μας υποδουλώσει- «Ορκίζομαι στους προγόνους μου…»\nΠάνω από τα μισά ποτάμια του πλανήτη σταματούν να ρέουν μέσα...\nΈως 28 Δεκεμβρίου αιτήσεις για ενίσχυση εγκαταστάσεων διαχείρισης αποβλήτων\nΠέτσας: Πολιτική αθλιότητα το βίντεο του ΣΥΡΙΖΑ για τον πτωχευτικό\nΔημοσκόπηση MARC: Στο 18,6 η διαφορά ΝΔ με ΣΥΡΙΖΑ- Οχι λένε...


«Όργωσε» με... 4Χ4 το Αγρίνιο! (vid) | SDNA\n21 Μαρτίου 2015, 16:15\nΑυτός ο Λεβαδειακός δεν αστειεύεται! Σε ένα ματς με λίγες φάσεις, οι Βοιωτοί «χτύπησαν» μία και φαρμακερή φορά απέναντι στον Παναιτωλικό στο Αγρίνιο (1-0), πήραν την τέταρτη συνεχόμενη νίκη τους στο πρωτάθλημα (σ.σ. μετράει το 3-0 με τη Νίκη Βόλου) και βρίσκονται πλέον στο +6 από τη ζώνη του υποβιβασμού!\nΜε σύστημα 4-3-3 παρέταξε τον Παναιτωλικό ο Μάκης Χάβος. Συγκεκριμένα, ο Μπρακάλι ήταν κάτω από τα δοκάρια, δεξιά ο Μπεχεράνο, αριστερά ο Σκαραμοτσίνο ενώ κεντρικό δίδυμο ήταν οι Μαλεζάς και Κούσας. Η τριάδα των χαφ αποτελούνταν από τους Φωτάκη, Κουτρουμάνο, Μαρτίνες ενώ μπροστά τους ήταν οι Ρουσκουγέδα, Μορένο και Θεοδωρίδης.\nΑπό την άλλη, ο Άκης Μάντζιος επέλεξε 4-2-3-1. Στο τέρμα ήταν ο Σηφάκης, δεξιά ο Στάθης, αριστερά ο Μιλιάζες, κεντρικοί αμυντικοί οι Κώτσιος και Τομάς, ενώ τα δύο χαφ ήταν οι Πελέ και Πιντέρ. Πίσω από τον προωθημένο Μάντζιο βρίσκονταν οι Μιλοσάβλιεφ, Πουλίδο και Γιακουμάκης.Αναγνωριστικά λεπτά, ευκαιρίες για Παναιτωλικό\nΤα πρώτα λεπτά του αγώνα ήταν σε ένα μεγάλο βαθμό αναγνωριστικά, με τις δύο ομάδες να προσπαθούν να βρουν τα πατήματά τους, χωρίς να υπάρχει έτσι η μεγάλη φάση. Ωστόσο, από το 24' και μετά, ο Παναιτωλικός έκανε αισθητή την παρουσία του.\nΑρχικά, οι Αγρινιώτες έχασαν τεράστια ευκαιρία να πάρουν κεφάλι στο σκορ, καθώς έπειτα από εξαιρετική ατομική ενέργεια του Μαρτίνες από τα δεξιά και σέντρα προς το ύψος της μικρής περιοχής, ο Μορένο δεν μπόρεσε από πολύ κοντινή απόσταση να στείλει την μπάλα στα δίχτυα για το 1-0. Επτά λεπτά μετά, οι γηπεδούχοι έχασαν νέα καλή ευκαιρία, με τον Σηφάκη να αποκρούει το πλασέ του Ρουσκουγέδα.\nΣτο 33' ο Έλληνας πορτιέρο είπε νέο «όχι» σε σουτ του Θεοδωρίδη και κάπως έτσι έκλεισε το πρώτο μέρος, με τον Λεβαδειακό να προσπαθήσει να χτυπήσει στις αντεπιθέσεις, με τους Πουλίδο και Γιακουμάκη, σε ένα ματς με αρκετά ικανοποιητικό ρυθμό.Μία και... φαρμακερή για το Λεβαδειακό!\nΤο δεύτερο ημίχρονο δεν είχε πολλές φάσεις και το ρυθμό του πρώτου. Αξιοσημείωτο είναι το γεγονός πως η πρώτη ευκαιρία σημειώθηκε στο 64ο λεπτό του αγώνα, με την κεφαλιά του Γιακουμάκη να μην βρίσκει το στόχο. Ωστόσο, στην πρώτη τους ουσιαστική ευκαιρία, οι Βοιωτοί κατάφεραν να ανοίξουν το σκορ!\nΟ Σηφάκης βρήκε εξαιρετικά τον Γιακουμάκη με ελεύθερο βολέ, εκείνος έκανε ωραία ενέργεια και «σέρβιρε» προς το ύψος της μικρής περιοχής όπου ο Μιλοσάβλιεφ δεν είχε πρόβλημα να «γράψει» το 1-0 (71')!\nΜέχρι το τέλος δεν υπήρξε κάποια άλλη φάση, με το σύνολο του Άκη Μάντζιου να διαφυλάσσει το υπέρ του προβάδισμα και να φτάνει τελικώς σε μία πολύ σημαντική νίκη, την τέταρτη συνεχόμενη στη Superleague! Από την άλλη, ο Παναιτωλικός έμεινε για πέμπτη σερί αγωνιστική χωρίς νίκη, ενώ δεν έχει βρει δίχτυα σε ισάριθμα ματς.Οι συνθέσεις:Παναιτωλικός (Μάκης Χάβος): Μπρακάλι, Μπεχεράνο, Μαλεζάς, Κούσας, Σκαραμοτσίνο, Φωτάκης (76' Άλβες), Κουτρουμάνος, Μαρτίνες, Ρουσκουγέδα (66' Λάζαρ), Μορένο, Θεοδωρίδης (56' Μύγας).Λεβαδειακός (Άκης Μάντζιος): Σηφάκης, Στάθης, Κώτσιος, Τομάς, Μιλιάζες, Πελέ, Πιντέρ (54' Ζίτο), Μιλοσάβλιεφ (76' Τριποτσέρης), Πουλίδο, Γιακουμάκης (90' Κατίδης), Μάντζιος.Ο MVP: Γιακουμάκης. Εκείνος ήταν που δημιούργησε πολλά προβλήματα στην άμυνα του Παναιτωλικού και «σέρβιρε» προς τον Μιλοσάβλιεφ, ο οποίος πέτυχε το πολυπόθητο γκολ για την ομάδα του.Ο Σκληρός: Γιακουμάκης. Πήγαινε πρώτος σε κάθε διεκδίκηση, σε πολλές φάσεις κι όπως προαναφέρθηκε ήταν ο... πρωτεργάτης των (λιγοστών) επιθέσεων των Βοιωτών.Ο Αόρατος: Ο Μορένο. Βρέθηκε στην κορυφή της επίθεσης του Παναιτωλικού, όμως δεν μπόρεσε να γίνει απειλητικός ενώ στη μοναδική φάση που βρέθηκε προ της εστίας, αστόχησε εξ επαφής.Ο Πεσμένος: Θεοδωρίδης. Δεν βοήθησε την ομάδα του κι αντικαταστάθηκε στο 54' από τον Μύγα.Η Γκέλα: Η φάση του Μορένο στο 24'. Ο Μαρτίνες έκανε εξαιρετική ενέργεια από τα δεξιά, έδωσε πολύ καλή ασίστ προς τον Μορένο, όμως ο τελευταίος από πολύ κοντινή απόσταση δεν μπόρεσε να βρει δίχτυα για την ομάδα του. Η Στιγμή: Όπως και στη γκέλα, η φάση του 24ου λεπτού. Θα μπορούσε να αλλάξει τελείως την εικόνα του αγώνα, σε ένα σημείο όπου ο Παναιτωλικός ήταν καλύτερος στον αγωνιστικό χώρο.Η Διαιτησία: Δεν αντιμετώπισε ιδιαίτερα προβλήματα ο Γιάχος στην αναμέτρηση.Οι Στρατηγοί: Ο Μάκης Χάβος πέρασε στον αγώνα τους Μύγα, Λαζάρ και Άλβες, αντί των Θεοδωρίδη, Ρουσκουγέδα και Φωτάκη, όμως ακόμα κι έτσι δεν κατάφερε να βρει λύση στην αφλογιστία της ομάδας του, που έμεινε για πέμπτο σερί ματς χωρίς να βρει δίχτυα.\nΑπό την άλλη, ο Άκης Μάντζιος πέρασε τον Ζίτο στη θέση του Πιντέρ (53'), καθώς και τους Τριποτσέρη και Κατίδη προς το τέλος του αγώνα, προκειμένου να διαφυλάξει το υπέρ του προβάδισμα. Η Εξέδρα: Παρά την ηλιόλουστη μέρα, δεν βρέθηκε πολύς κόσμος στο γήπεδο.\nΜε Πράνιτς στη Βέροια\nΑυτό είναι το γήπεδο... χαλί (vid)


ΒΙΝΤΕΟ: Δεν Σω(φρονίστηκε) ο ΑΠΟΕΛ-Πήρε το... | Reporter Cyprus | Ποδόσφαιρο Κύπρος\nΟ Απόλλωνας ήταν ο μεγάλος νικητής του ντέρμπι της τρίτης αγωνιστικής, καθώς η ομάδα της Λεμεσού επικράτησε με 2-1 του ΑΠΟΕΛ και πανηγύρισε την τρίτη του συνεχόμενη νίκη.\nΟι κυανόλευκοι της Λεμεσού, με το τρίποντο τους επί των γαλαζοκιτρίνων διατηρούν το απόλυτο, αφού σε τρεις αγώνες που έδωσαν, μέχρι στιγμής, μετρούν ισάριθμες νίκες.\nΟ αγώνας στο Τσίρειο στάδιο, κυρίως στο πρώτο ημίχρονο, ήταν μια αναμέτρηση με αρκετές φάσεις και τρεξίματα, ωστόσο στο τέλος αυτός που χαμογέλασε ήταν ο Απόλλωνας.\nΟ ΑΠΟΕΛ γνώρισε την τρίτη του συνεχόμενη ήττα στη φετινή σεζόν και παρόλο που ξεκίνησε πολύ καλά την αναμέτρηση, δεν κατάφερε μετά την επίτευξη του δεύτερου τέρματος του Απόλλωνα να αντιδράσει.\nΟ σύλλογος της Λευκωσίας άνοιξε το σκορ μόλις στο 2' της αναμέτρησης με τον Ανδρέα Καρώ, ο οποίος μάλιστα αφιέρωσε το γκολ του στον τραυματίας Βινίσιους.\nΣυγκεκριμένα, μετά από εκτέλεση φάουλ του Νατέλ, ο Δημητρίου μπλόκαρε και στη συνέχεια ο Κύπριος στόπερ πήρε την κεφαλιά και έστειλε την μπάλα στα δίχτυα της ομάδας της Λεμεσού.\nΟι γηπεδούχοι απάντησαν άμεσα στον ΑΠΟΕΛ, αφού στο 8’ του αγώνα ο Ζραντί με ένα όμορφο γκολ έφερε το παιχνίδι στα ίσα.\nΟ άσος της λεμεσιανής ομάδας, μετά από διώξιμο του Σάντος από την περιοχή του ΑΠΟΕΛ, έπιασε ένα δυνατό σουτ και σκόραρε για την ομάδα.\nΣτο 20΄της αναμέτρησης, ο Πίττας έχασε την ευκαιρία να βάλει την ομάδα του μπροστά στο σκορ, αφού αστόχησε από την άσπρη βούλα.\nΣτις καθυστερήσεις του πρώτου ημιχρόνου, ο Απόλλωνας κατάφερε να ανατρέψει τα εις βάτος του δεδομένα, με αυτογκόλ του Σόουζα.\nΣτο 45+2 ο Γιάνγκα έφυγε από πλάγια θέση στα δεξιά, μπήκε στην περιοχή και έκανε το γύρισμα, εκεί όπου ο Βραζιλιάνος άσος του ΑΠΟΕΛ επιχείρησε να απομακρύνει την μπάλα, ωστόσο κατέληξε στα δίχτυα του Σκουφέτ.\nΣτην επανάληψη δεν υπήρξαν αρκετές φάσεις, ενώ οι γηπεδούχοι προσπάθησαν να διαφυλάξουν το υπέρ τους αποτέλεσμα. Ο Σωφρόνης Αυουστή, στο δεύτερο του παιχνίδι στον πάγκο του ΑΠΟΕΛ γνώρισε άλλη μια ήττα, ενώ η πρώην ομάδα του κατάφερε να τον πληγώσει.\nΑπόλλων (Αλεξάντερ Τσόρνιγκερ): Δημητρίου, Φιλιώτης (55′ Μαυρίας), Κατελάρης, Ρομπέρζ, Χαμάς (Ουέλινγκτον), Κολ, Ζράντι, Ίλιεφ (83′ Αλεσάμι), Πίττας, Γιάνγκα, Νταμπό (65′ Σπόλιαριτς).\nΑΠΟΕΛ (Σωφρόνης Αυγουστή): Σκουφέτ, Τσεπάκ, Καρώ, Σάντος (45+5′ Σάβιτς), Γουίλερ (68′ Zαμπάλα), Νατέλ, Νταουσβίλι (68′ Λουντεμό), Σόουζα, Οκριασβίλι, Ντανίλο (46′ Μάγκλιτσα), Κβιλιτάια (78′ Γεωργίου).\nΣκόρερ: Ζράντι 8′, Σόουζα (45+2′ αυτ.) / Καρώ 2′\nΚίτρινες: Ζράντι, Αλεσάμι / Οκριασβίλι, Σαμπάλα\nΧωλαίνοντας αποχώρησε από το ντέρμπι ο αρχηγός\nΒΙΝΤΕΟ: Το γκολ από τα αποδυτήρια του ΑΠΟΕΛ και η βολίδα απάντηση σε έξι λεπτά\nΒΙΝΤΕΟ: Το χέρι που έδειξε το VAR, το γλίστρημα του Πίττα και τα ουρλιαχτά του Τσόρνιγκερ\nΗ κίνηση του Καρώ μετά το γκολ και η αφιέρωση (pics)


ΤΡΑΠΕΖΑΚΙ ΣΑΛΟΝΙΟΥ - eurosofa.gr\nZele τραπεζάκι σαλονιού 120x60x45.5 cm\n66.50€ 59.85€ -10%\nZele τραπεζάκι σαλονιού\nΗ συλλογή Zele έχει μίνιμαλ στιλ και ιδιαίτερη ομορφιά που θα φωτίσει το χώρο σας.\n- Το τραπεζάκι σαλονιού Zele έχει σχεδιαστεί με τέτοιο τρόπο ώστε να συνδυάζει με στόχο την πρακτικότητα του χώρο σας. Οι ανοιχτοί χώροι είναι ένα μέρος για πολύχρωμα περιοδικά - χάρη στα χωριστά κουτιά μπορείτε εύκολα να τακτοποιήσετε τα προσωπικά σας αντικείμενα.\n- Σε ένα ευρύ πάγκο, μπορείτε να τοποθετήσετε όχι μόνο σνακ και τσάι, αλλά και ένα βάζο με λουλούδια. Η κορυφή που καλύπτεται από πολυστρωματικό υλικό χαρακτηρίζεται από αυξημένη αντοχή στις γρατζουνιές, χάρη στην οποία θα παραμείνει αισθητική για μεγάλο χρονικό διάστημα.\n- χρώμα: ζεστής βελανιδιάς και ουδέτερης λευκής στιλπνότητας.\n- Η βάση βασίζεται σε σταθερά πόδια, τα οποία, ανυψωμένα, προσθέτουν ελαφρότητα και καθιστούν άνετη την καθημερινή χρήση.\n- Χρησιμοποιήστε τον πάγκο και συνδυάστε τον με άλλα στοιχεία της συλλογής Zele για να δημιουργήσετε έναν εργονομικό χώρο στο σαλόνι.\nΔιαστάσεις: 120x60x45.5 cm\nΤραπεζάκι σαλονιού ZE7743,4 / 98x60x39cm\nDreviso τραπεζάκι σαλονιού 130x60x35 cm\nΒοηθητικό Τραπεζάκι ZEM47,2 / ΔΙΑΣΤΑΣΕΙΣ 51x30x56cm\nΤραπεζάκι σαλονιού ZEΣ202 / ΔΙΑΣΤΑΣΕΙΣ 110x70x40cm\nEnjoy τραπεζάκι σαλονιού 40x40x56 cm\nΤΡΑΠΕΖΑΚΙ ΣΑΛΟΝΙΟΥ EL PASO 10 120Χ60 ΜΕ ΡΑΦΙ\nDENVER τραπεζάκι σαλονιού 119x66,5x38 cm\nMadison τραπεζάκι σαλονιού 119x66,5x38 cm\nFontana τραπεζάκι σαλονιού 119x66,5x38 cm\nOttawa Τραπεζάκι σαλονιού 120x70x42 cm\nFlow τραπεζάκι σαλονιού 102x46x68 cm\nDark τραπεζάκι σαλονιού 104x68x44 cm\nS / Milos Set Τραπεζάκια σαλονιού 48Χ42Χ50/36Χ41Χ44\nS / Gina C Τραπεζάκι 43Χ43Χ45\nS / Bora B Τραπεζάκι σαλονιού 76Χ76Χ40\nS / Bora C τραπεζάκι 41Χ41Χ46


9 λόγοι να πίνουμε νερό! - Kalli's blog\nHome Αφιέρωμα υγεία 9 λόγοι να πίνουμε νερό!\nby Kalli Kent 11:13 π.μ.\nΟμολογώ, ξεχνάω να πίνω αρκετό νερό καθημερινά, κάτι που είναι πολύ κακό για τον οργανισμό μου. Η Πένυ Δαμτζή μας δίνει 9 λόγους που μας κάνει καλό να πίνουμε νερό!\n1. Βοηθά να χάσετε βάρος.\n2. Κάνει καλό στην καρδιά.\n3. Είναι πηγή ενέργειας.\n4. Θεραπεύει τους πονοκεφάλους.\n5. Κάνει καλό στο δέρμα.\n6. Βοηθάει στα προβλήματα χώνεψης.\n7. Καθαρίζει τον οργανισμό.\n8. Απομακρύνει το κίνδυνο τύπων καρκίνου.\n9. Βοηθά να γυμνάζεστε καλύτερα.\n9 λόγοι να πίνουμε νερό! Reviewed by Kalli Kent on 11:13 π.μ. Rating: 5\nTags : Αφιέρωμα υγεία\nSunday at Home | Κυριακή στο σπίτι 5 Ιουνίου 2017 - 3:25 μ.μ.\nΠόσο χρήσιμη ανάρτηση! Όλο το ξεχνάμε αλλά είναι τόσο σημαντικό το νεράκι!


Πάει… τρένο το smart forfour!\nΠρώτη καταχώρηση: Τρίτη, 30 Ιουνίου 2015, 09:44\nΈκπληκτοι έμειναν οι επιβάτες διαφόρων σταθμών του τρένου στη νότια Αγγλία, όταν είδαν ένα forfour να κινείται πάνω στις σιδηροδρομικές ράγες.\nΗ γερμανική αυτοκινητοβιομηχανία κατασκευής αυτοκινήτων πόλης, θέλησε να δείξει πόσο ευέλικτο και γρήγορο είναι μέσα στα αστικά κέντρα το νέο της μοντέλο. Έτσι, ζήτησε από μια εταιρεία που ειδικεύεται στις πετρελαιομηχανές τρένων, να μετατρέψει το forfour σε mini σιδηροδρομικό όχημα.\nΕπί μήνες, η ομάδα των εξειδικευμένων μηχανικών δούλευε πάνω στο project, αντικαθιστώντας τις συμβατικές ζάντες με ατσάλινους τροχούς 22 ιντσών, ενισχύοντας με αλουμίνιο το σύστημα διεύθυνσης και φυσικά μπλοκάροντας τους άξονες, αφού το τιμόνι δεν είχε καμία σημασία.\nΤο forfour μετονομάστηκε σε forrail, διανύοντας 16 χιλιόμετρα πάνω στις ράγες του σιδηροδρομικού δικτύου της ιδιωτικής εταιρείας Bluebell Railway, σε παράκαμψη που οδηγεί στο Sussex, με τη συνδρομή του μηχανοδηγού. Όσο για το σλόγκαν, είναι: «Πλέον υπάρχει ένας έξυπνος τρόπος για να μετακινείσαι παντού. Το smart forfour».\nΤελευταία ενημέρωση: Τρίτη, 30 Ιουνίου 2015, 09:44


HEXAGONA Τσάντα χειρός μαύρη 25921\nHEXAGONA Τσάντα χειρός μαύρη ECA11Z - 25921-01\nΤσάντα χειρός της Γαλλικής εταιρείας HEXAGONA σε μαύρο χρώμα από αδιάβροχο συνθετικό υλικό. Εσωτερικά έχει δύο χώρους με μια τσέπη που κλείνει με φερμουάρ στο κέντρο, ένα πίσω τσεπάκι και θήκη για κινητό κ.α. Εξωτερικά έχει μια πίσω τσέπη που κλείνει με φερμουάρ. Διαθέτει αποσπώμενο ιμάντα για κράτημα στον ώμο ή για χιαστί. Κλασική, μοντέρνα και διαχρονική με το ανάγλυφο υλικό της, είναι μια τσάντα που δεν περνά απαρατήρητη !!\nHEXAGONA Τσάντα χειρός μαύρη ECA11Z


Αν ανήκετε και εσείς στην ομάδα των ανθρώπων που δυσκολεύονται να εντάξουν την γυμναστική στην καθημερινότητά τους ή τα παρατάνε μετά από μια εβδομάδα...τότε σίγουρα αυτό το άρθρο απευθύνεται σε εσάς. Ας το παραδεχτούμε, είναι δύσκολο να αγαπήσεις την γυμναστική και πολύ εύκολο να βρεις χιλιάδες (χαζές) δικαιολογίες για να αποφύγεις να την κάνεις!\nΤο ερώτημα όμως είναι ένα: πόσο καλά νιώθεις όταν δεν γυμνάζεσαι; Και φυσικά δεν μιλάμε για το beach body που όλοι ονειρευόμαστε να αποκτήσουμε, αλλά για ένα δυνατό και υγιές σώμα που γίνεται ο σύμμαχός σου στους γρήγορους ρυθμούς της ζωής. Έχεις παρατηρήσει πως όσο γυμνάζεσαι τόσο πιο πολύ ενέργεια έχεις μέσα στη μέρα σου; Έχεις παρατηρήσει πως όσο περισσότερη καθιστική ζωή κάνεις, τόσο πιο πολύ νιώθεις κουρασμένος; Τίποτα από όλα αυτά δεν είναι τυχαία! Και σίγουρα η γυμναστική είναι πολλά παραπάνω από ένα γραμμωμένο σώμα με κοιλιακούς. Αν το να ιδρώσεις και να κοπιάσεις για το σώμα των ονείρων σου δεν είναι αρκετό κίνητρο για να σηκωθείς από τον καναπέ σου, τότε σου έχουμε κάτι πολύ πιο σημαντικό από αυτό... την υγεία σου! Η ευεξία που νιώθει το σώμα σου μετά την άσκηση είναι το μεγαλύτερο δώρο που μπορεί να σου κάνει για να σε ευχαριστήσει. Κάθε αρχή είναι δύσκολη αλλά η ανταμοιβή και το αίσθημα της ικανοποίησης πως τα κατάφερες δεν συγκρίνεται!\nΈνα ρητό λέει: "We must all suffer one of two things: the pain of discipline or the pain of regret", δηλαδή όλοι θα "υποφέρουμε" είτε τον πόνο της πειθαρχίας, είτε τον πόνο του να μετανιώνουμε για κάτι που δεν κάναμε! Όλοι μας έχουμε την επιλογή να γίνουμε η καλύτερη εκδοχή του εαυτού μας ή να περιμένουμε το "αύριο" για να ξεκινήσουμε μαζί με το αφόρητο συναίσθημα της απογοήτευσης που δεν προσπαθήσαμε. Εσένα ποια θα είναι η επιλογή σου; Εμείς πάντως προτιμούμε να τεστάρουμε τα όρια της πειθαρχίας και της αντοχής μας και να απολαύσουμε ένα δυνατό, υγιές και γεμάτο ενέργεια κορμί. Σε αφήνουμε λοιπόν με το πιο hot κομμάτι να απολαύσεις τα motivational quotes που ίσως ήταν αυτό χρειαζόσουν για να σηκωθείς από τον καναπέ και να κάνεις κάτι για το οποίο ο μελλοντικός εαυτός σου θα σε ευχαριστεί. Και να θυμάσαι... άσχετα με το πόσο αργή είναι η πρόοδος σου, είσαι πολύ πιο μπροστά από όλους όσους δεν προσπαθούν.\nPrevious\tΞεκινήσατε το τρέξιμο; Τότε δώστε προσοχή…\nNext\tΗ LG Electronics Hellas προσφέρει δωρεάν τη συμμετοχή των εφήβων στο Spetses mini Marathon 2018


O KENTAYΡΟΣ Νάουσας στον αγώνα ορεινού τρεξίματος " Κάσσιος Δίας" στην Κέρκυρα\nΠέμπτη, 18 Απριλίου 2019 17:09\nΣτον αγώνα ορεινού τρεξίματος με το όνομα «Κάσσιος Δίας», που έγινε στην Κασσιόπη της Κέρκυρας την Κυριακή 14 Απριλίου , πήρε μέρος ο Α.Σ.Π.Τ. ΚΕΝΤΑΥΡΟΣ Νάουσας.\nΠάνω από 500 αθλητές πήραν μέρος φέτος , με τις έντονες βροχοπτώσεις να έχουν κάνει τα εδάφη που πέρασε ο αγώνας πολύ ασταθή και ολισθηρά , μιας και το 80% του αγώνα ήταν σε μονοπάτια, το 15% σε δασικούς δρόμους και μόνο ένα 5% σε άσφαλτο.\nΑπό τον ΚΕΝΤΑΥΡΟ Νάουσας τερμάτισε στον απαιτητικό αγώνα των 19 χιλιομέτρων με τα 1000 μέτρα θετική υψομετρική διαφορά ο Γιώργος Καισαρίδης , στον αγώνα των 9 χιλιομέτρων με τα 200 μέτρα θετική υψομετρική διαφορά οι : Κώστας Τέγος , Παναγιώτης Ταούλας , Γιάννης Χριστοφόρου , Χρύσα Καρανάτσιου και Δήμος Ταούλας . Και στον παιδικό αγώνα των 1200 μέτρων , οι : Βασίλης Καισαρίδης , Χρήστος Καισαρίδης και Αριστοτέλης Τέγος. Σκοπός του αγώνα είναι η διάσωση του «Ερημίτη» ενός παρθένου οικοσυστήματος έκτασης 2.000 στρεμμάτων με πυκνή βλάστηση , τρείς υγροτόπους και παραλίες που απαγορεύεται η πρόσβαση μια και χαρακτηρίζονται σαν περιοχή ιδιαίτερης περιβαλλοντικής αξίας .\nΠερισσότερα σε αυτή την κατηγορία: « Τα νέα του Ζαφειράκη Νάουσας στο μπάσκετ\tΣε διεθνές camp στην Κύπρο ο «ΤΕΤΡΑΘΛΟΝ» ΝΑΟΥΣΑΣ »


Κ.Καράπαυλος: “Δέκα χρόνια περιμένουμε στο λιμάνι του Ναυπλίου τα pillars” - Argonafplia.gr\nΑρχική ΑΡΓΟΛΙΔΑ Κ.Καράπαυλος: “Δέκα χρόνια περιμένουμε στο λιμάνι του Ναυπλίου τα pillars”\nΚ.Καράπαυλος: “Δέκα χρόνια περιμένουμε στο λιμάνι του Ναυπλίου τα pillars”\nΑναφορά στο γεγονός οτι ακόμη δεν έχουν τοποθετηθεί pillars στο λιμάνι του Ναυπλίου, από την στιγμή που τέτοια υπάρχουν μέχρι και σε ένα χωριουδάκι της Πελοποννήσου, κάνει ο επικεφαλής της δημοτικής παράταξης “Ανάπρι εμπρός!”, Κώστας Καράπαυλος.\nΣυνεχίζει δε, τονίζοντας πως θεωρεί απίστευτο οτι πρέπει να δοθούν 40.000 για την μελέτη για τα pillars.\nΗ ανάρτηση του κ.Καράπαυλου:\nΜου είπαν να μην καταπιάνομαι με πολλά ζητήματα ομού και ταυτοχρόνως αλλά αυτό με τρώει να το πω:\nΔέκα χρόνια τώρα, φωνάζω και ξαναφωνάζω για να μπουν pillars στο λιμάνι μας για να μπορούν να παίρνουν κατευθείαν νερό και ρεύμα τα τουριστικά σκάφη και να καταργήσουμε τον νερουλά. Και να σταματήσουν τα σκάφη να πρέπει να βάζουν μπρος τις μηχανές για να έχουν ρεύμα. Εν έτει 2020 αυτά.\nΓια τα στοιχειώδη φωναζω τοσα χρόνια. Αυτά που έχουν γίνει παντού. Ολούθε.\nΣτις δύο πρώτες φωτογραφίες τα pillars σε ένα λιμανάκι στην άκρη της Πελοποννήσου. Σε ένα μικρό πανέμορφο παραλιακό χωριουδάκι. Στον λιμένα Γέρακος. Στο πουθενά και εκεί έχουν, ενώ εμείς ουχί\nΘεωρούσα οτι με αυτό τον τρόπο θα αύξαναν τα έσοδα για το Λιμενικό Ταμείο.\nΠοτέ δεν θα μπορούσα να φαντασθώ ότι μόνο για την μελέτη για τα pillars, μόνον για το λιμάνι του Ναυπλίου, για να βάλουμε ας πούμε 20 pillars για να εξυπηρετήσουμε 80 σκαφάτους θα δίναμε ΣΑΡΑΝΤΑ ΧΙΛΙΑΡΙΚΑ!!!!! ΓΙΑ ΤΗΝ ΜΕΛΕΤΗ ΚΑΙ ΜΟΝΟΝ ΛΕΩ.\nΠολύ θα ήθελα να μου απαντούσε ένας μηχανικός τί το πολύπλοκο έχει μία μελέτη για να τοποθετηθούν 20 Pillars από αυτά που υπαρχουν στην αγορά. Ενα τοπογραφικό του λιμανιού που θα απεικόνιζε τα σημεία που θα τοποθετηθούν τα pillars και μία απλούστατη ηλεκτρολογική μελέτη για το δίκτυο που θα χρειασθεί.Τι άλλο μπορεί να έχει μία τέτοια μελέτη;\nΔεν είμαι μηχανικός. Είναι πολύπλοκο αυτό; Ας μου το εξηγήσει κάποιος και παίρνω πίσω το σχόλιο.\nΥΓ1 Σημειωτέον ότι δεν προβλέπουν μελέτη για κάποιο κτήριο ή μεγάλη τέντα εξυπηρέτησης των επισκεπτών με κρουαζίέρα. Κάτω από τον ήλιο για μερικά χρόνια ακόμα και να μην έχουν που να ουρήσουν οι κατά κανόνα ηλικιωμένοι επισκέπτες. Θέλουμε τουρισμό τρομάρα να μας έλθει\nΥΓ2 Πέραν από τα 40.000 για την μελέτη για να τοποθετήσουμε τα πιλαρς, προβλέπουν και άλλα 16.000 για μελέτη για να τοποθετήσουν προσκρουστήρες (ειδικά λάστιχα φαντάζομαι) για προστασία των σκαφών να μην κουτουλήσουν με την προβλήτα.”


Το γκολ, η άγνοια και το μάθημα - Ειδήσεις - νέα - Το Βήμα Online\nΤο γκολ, η άγνοια και το μάθημα\nΟταν πριν από λίγο καιρό ο ποδοσφαιριστής της ΑΕΚ Γιώργος Κατίδης πανηγύρισε το γκολ επί της Βέροιας με τον γνωστό ναζιστικό χαιρετισμό, η Ελλάδα, για μία ακόμη φορά, διχάστηκε.\nΟταν πριν από λίγο καιρό ο ποδοσφαιριστής της ΑΕΚ Γιώργος Κατίδης πανηγύρισε το γκολ επί της Βέροιας με τον γνωστό ναζιστικό χαιρετισμό, η Ελλάδα, για μία ακόμη φορά, διχάστηκε. Οι περισσότερες αντιδράσεις, από οπαδούς της ομάδας, ήταν σαφώς αρνητικές, άμεση υπήρξε η αντίδραση του ποδοσφαιρικού εισαγγελέα της ΕΠΟ που άσκησε πειθαρχική δίωξη σε βάρος του, ενώ η ΑΕΚ αποφάσισε να τον αποκλείσει από κάθε δραστηριότητα της ομάδας ως το τέλος της αγωνιστικής περιόδου. Υπήρξαν ωστόσο και σχόλια ότι η αντίδραση ήταν υπερβολική σε σχέση με το ασήμαντο του συμβάντος και συγκριτικά με άλλες σκοτεινές πλευρές του αθλήματος. Κάποιοι έγραψαν εξάλλου για το νεαρό της ηλικίας του παίκτη και ότι αγνοούσε τη σημασία της πράξης του: ένα ακόμη παιδί με τατουάζ που ακολουθεί μια μόδα που έχει λανσάρει ένα ακροδεξιό κόμμα και η οποία μοιάζει πολύ «μάτσο». Και πράγματι, γιατί να αξίζει να ασχοληθεί κάποιος σοβαρά με αυτό το περιστατικό;\nΗ απάντηση είναι περισσότερο σύνθετη απ’ όσο φαίνεται σε πρώτο επίπεδο. Κατ’ αρχάς, η χειρονομία που ένας παίκτης επιλέγει για να πανηγυρίσει το γκολ που έχει πετύχει αποτελεί την ταυτότητά του και δεν είναι κενή περιεχομένου. Οι μεγάλες βεντέτες του ποδοσφαίρου όταν βάζουν γκολ επινοούν έναν ιδιαίτερο τρόπο για να πανηγυρίσουν. Αλλος τρέχει σαν αεροπλανάκι μέσα στο γήπεδο, άλλος πέφτει στα γόνατα, άλλος δείχνει τον ουρανό με το δάχτυλο, άλλος φιλάει τη βέρα του, άλλος βγάζει τη φανέλα του για να αποκαλύψει μια άλλη φανέλα από μέσα με κάποιο σύνθημα. Τα ευρήματα είναι πολλά και αποτελούν μέρος της θεατρικότητας του ποδοσφαίρου με συμβολικές διαστάσεις, εύκολα αναγνωρίσιμες από τους οπαδούς και τους αντιπάλους. Οι χειρονομίες για τον πανηγυρισμό του γκολ παραπέμπουν είτε στην προσωπικότητα του ίδιου του «ήρωα» σκόρερ είτε στην ταυτότητα της ομάδας. Σε καμία περίπτωση δεν είναι ουδέτερες ή κενές νοήματος. Αντίθετα, συμπυκνώνουν ή επιδιώκουν να συμπυκνώσουν ένα μήνυμα. Συνεπώς, το να επιλέξει κάποιος τον ναζιστικό χαιρετισμό όταν βάζει γκολ του προσδίδει συγκεκριμένη και παγκοσμίως αναγνωρίσιμη ταυτότητα.\nΑυτή η ταυτότητα μάλιστα που επιλέγει ο σκόρερ δεν είναι μόνο ατομική: παραπέμπει στην ταυτότητα της ομάδας που εκπροσωπεί, γιατί μόνο έτσι μπορεί να συνεγείρει τους οπαδούς στους οποίους απευθύνεται. Πράγματι, ο οπαδός μιας ποδοσφαιρικής ομάδας νιώθει συνδεδεμένος με μια αίσθηση ταυτότητας που παραπέμπει επίσης σε μια ιστορία, από την οποία ο οπαδός αντλεί υπερηφάνεια. Κάποιοι οπαδοί ονομάζουν την ομάδα τους «μικρή πατρίδα». Αυτός, εξάλλου, ήταν ο λόγος που οι οπαδοί και η διοίκηση της ΑΕΚ θύμισαν την προσφυγική ταυτότητα του σωματείου ως ασυμβίβαστη με την πράξη του Κατίδη.\nΗ χειρονομία του σκόρερ αποκτά ακόμη μεγαλύτερη σημασία λόγω του γεγονότος ότι οι «ήρωες» των γηπέδων είναι πρότυπα συμπεριφοράς για τους νεαρούς οπαδούς. Οι φωτογραφίες τους κοσμούν τους τοίχους των εφηβικών δωματίων και τα κατορθώματά τους αποκτούν μυθικές διαστάσεις στις καθημερινές συζητήσεις. Η εικόνα του γκολ (και του πανηγυρισμού) αναπαράγεται στους τηλεοπτικούς δέκτες και στο Διαδίκτυο και προσκαλεί σε συναισθηματική ταύτιση. Εάν δεχτούμε ότι υπάρχει πράγματι άγνοια του νοήματος της συγκεκριμένης ναζιστικής χειρονομίας από τον ίδιο τον παίκτη, αλλά και από τους οπαδούς, τότε οι συνέπειες είναι σοβαρές: η χειρονομία αυτή συνδέεται πλέον με το θετικό νόημα της νίκης και αποσυνδέεται από την αρχική της πηγή και το πραγματικό ιδεολογικό της μήνυμα. Ακριβώς αυτή η αποσύνδεση άλλωστε επιχειρήθηκε με ανακοινώσεις που δήλωναν ότι ο χαιρετισμός αυτός είναι ελληνικός και έχει εθνικό περιεχόμενο.\nΤα ναζιστικά σύμβολα (όπως η σβάστικα και ο ναζιστικός χαιρετισμός) εξακολουθούν να χρησιμοποιούνται ανά τον κόσμο από νεοναζιστικές ομάδες, οι οποίες δηλώνουν με αυτό τον τρόπο την προσήλωσή τους στις ιδεολογικές αρχές του φασισμού και του ναζισμού. Συνήθως, οι ιδεολογικοί απόγονοι του ναζισμού προβάλλουν με υπερηφάνεια τους ιστορικούς δεσμούς τους με το Γ’ Ράιχ και την πολιτική του, εφόσον αυτός είναι ο δικός τους «χρυσός αιώνας». Εν τούτοις, σε χώρες όπως η Ελλάδα, που υπήρξαν θύματα αυτής της ιδεολογίας και της πολιτικής του Χίτλερ, αποκρύπτεται η ιστορική μήτρα των ναζιστικών συμβόλων. Τα ναζιστικά σύμβολα ελληνοποιούνται, ώστε να μην τεθεί σε αμφισβήτηση ο πατριωτισμός αυτών που τα χρησιμοποιούν. Εν τούτοις, όσοι υιοθετούν αυτή τη συμβολική γλώσσα γνωρίζουν πολύ καλά το περιεχόμενό της και το πολιτικό της μήνυμα. Το ερώτημα είναι αν η διάδοση σε ένα νεανικό κοινό αυτών των συμβόλων οφείλεται σε άγνοια και αμάθεια και αν η άγνοια αποτελεί άλλοθι για τη χρήση τους.\nΜπορούμε να συμφωνήσουμε ότι η άγνοια δεν μπορεί να αποτελεί άλλοθι ούτε ελαφρυντικό. Εν τούτοις, είναι μάλλον δευτερεύον να επισημάνει κάποιος το έλλειμμα παιδείας που υπάρχει σε παιδιά που δεν έχουν ποτέ διδαχτεί τι είναι ο ναζισμός και τι έγινε στον Β’ Παγκόσμιο Πόλεμο, ως αιτιολόγηση για τέτοια περιστατικά. Ακριβώς επειδή υπάρχει έλλειμμα παιδείας, είναι σημαντικό αυτά τα περιστατικά να δίνουν την αφορμή ενός μαθήματος, το οποίο μάλιστα μπορεί να είναι πολύ πιο αποτελεσματικό από ατέλειωτες ώρες διδασκαλίας στο σχολείο. Είναι η ευκαιρία για να διδαχτούν εκείνοι που δεν γνωρίζουν ό,τι δεν γνωρίζουν. Οσοι δεν ήξεραν, τώρα ξέρουν τι σημαίνει αυτός ο χαιρετισμός και γιατί επισύρει την τιμωρία. Και την επόμενη φορά δεν θα μπορούν να δηλώνουν άγνοια.


Μεγάλη συμφορά για τον Έρντογαν – Οι τζιχαντιστές απειλούν: «Αν μας πουλήσεις στο Ιντλιμπ σε 2 ώρες μπαίνουμε Τουρκία» – Makeleio.gr\nHomeΑΜΥΝΑ ΚΑΙ ΕΘΝΙΚΑ ΘΕΜΑΤΑΜεγάλη συμφορά για τον Έρντογαν – Οι τζιχαντιστές απειλούν: «Αν μας πουλήσεις στο Ιντλιμπ σε 2 ώρες μπαίνουμε Τουρκία»\nΜεγάλη συμφορά για τον Έρντογαν – Οι τζιχαντιστές απειλούν: «Αν μας πουλήσεις στο Ιντλιμπ σε 2 ώρες μπαίνουμε Τουρκία»\nΜε την είσοδο της Ρωσίας στον πόλεμο το 2015 στο πλευρό του καθεστώτος της Συρίας άλλαξε η ροή του πολέμου. Η Συρία άρχισε να ανακαταλαμβάνει τα εδάφη που είχε χάσει. Σε αυτό το στάδιο, ο Πούτιν ακολούθησε μια πολύ πονηρή πολιτική.\nΓνωρίζοντας ότι η Τουρκία υποστηρίζει τους τζιχαντιστές και μάλιστα ότι ο Ταγγίπ Έρντογαν ενεργεί ως διοικητής τους, συμμάχησε με την Τουρκία παίρνοντας στο πλευρό τους και το Ιράν. Ούτως ή άλλως, η Τουρκία, η οποία δολοφόνησε τον Ρώσο πρέσβη στην Άγκυρα και κατέρριψε ένα ρωσικό επιβατικό αεροπλάνο, δεν είχε και πολύ λόγο και ήταν δεμένα τα χέρια της μπροστά στην Ρωσία. Χάρις στην στρατηγική που ακολούθησε, ο Πούτιν έπεισε την Τουρκία να αποσυρθούν οι τζιχαντιστές από την Ράκκα και το Χαλέπι και να μετακινηθούν στο Ίντλιμπ. Αυτό διευκόλυνε την ανακατάληψη των μεγάλων πόλεων από τα χέρια του Ισλαμικού Κράτους.\nΌμως, θα ερχόταν η ώρα που θα ανακαταλάμβανε και το Ίντλιμπ η Συρία. Και ιδού που ήρθε εκείνη η μέρα. Ο Ταγίπ Έρντογαν, που πρόδωσε τον Άσσαντ τον οποίο αποκαλούσε «αδελφέ μου» και θάφτηκε στον βάλτο της Συρίας, τώρα δεν ξέρει πώς θα βγει μέσα από αυτό τον βάλτο. Είναι στριμωγμένος όσο ποτέ άλλοτε. Χρεοκόπησε και η οικονομία και η πολιτική. Από την μια είναι η Αμερική με την οποία καβγαδίζει και από την άλλη η Ρωσία την οποία δεν μπορεί να δυσαρεστήσει. Έστω και αν έκανε μια κίνηση για να καταφύγει εκ νέου στην Ευρωπαϊκή Ένωση, δεν φαίνεται εύκολο αυτό. Δεν είναι και πολύ εύκολο για τις ευρωπαϊκές κυβερνήσεις να σταθούν στο πλευρό ενός φασίστα δικτάτορα στην Τουρκία.\nΤο Ίντλιμπ μήπως είναι τώρα η τελευταία σκηνή του πολέμου της Συρίας; Η Τουρκία είναι αυτή που πονάει πιο πολύ γι’ αυτό. Ο Ταγίπ Έρντογαν. Κατά την τελευταία σύνοδο κορυφής στην Τεχεράνη, ο Έρντογαν προσπάθησε να πείσει την Ρωσία και το Ιράν για κατάπαυση του πυρός. Αλλά δεν τα κατάφερε. Η Ρωσία και το Ιράν δεν πείστηκαν με κενές υποσχέσεις. Ο Έρντογαν τους πρότεινε αυτή την φορά να αφοπλίσει τους ένοπλους τζιχαντιστές. Δέχτηκαν. Αλλά τα γεγονότα δείχνουν ότι αυτό δεν έγινε και ότι διεξάγεται μάλιστα και μεταφορά περισσότερων όπλων από την Τουρκία στους τζιχαντιστές στο Ίντλιμπ. Και τελικά αυτοί οι τζιχαντιστές απειλούν τον Έρντογαν λέγοντας: «Αν μας πουλήσεις στο Ίντλιμπ, μέσα σε δύο ώρες θα είμαστε στο Ρεϊχανλί».\nΑναμφίβολα ο Έρντογαν θερίζει ό,τι έχει σπείρει. Αν διαφύγουν στην Τουρκία οι τζιχαντιστές από το Ίντλιμπ, αυτό θα σημαίνει μεγάλη συμφορά για τον Έρντογαν. Σημαίνει ότι, μετά την Συρία, θα συρθεί σε εμφύλιο πόλεμο η Τουρκία! Πώς ο Έρντογαν θα αποκρούσει αυτό το τέρας το οποίο ο ίδιος έθρεψε και μεγάλωσε; Αυτές οι εξελίξεις στην Τουρκία, θα επηρεάσουν πολύ βεβαίως και εμάς στην Κύπρο που έχουμε οργανικούς δεσμούς μαζί της. Πρέπει να κοιτάμε το Κυπριακό μέσα από τον φακό της Μέσης Ανατολής. Και πιο πολύ μέσα από τον φακό της Τουρκίας. Θέλοντας και μη η Τουρκία σύντομα θα αποχωρήσει από την Συρία. Από την Κύπρο;\nΠηγή: Του ΣΕΝΕΡ ΛΕΒΕΝΤ – Συνεργασία με τις ΑΠΟΨΕΙΣ και την HELLAS JOURNAL\nΕπικουρικές συντάξεις: Αρχίζουν σήμερα οι πληρωμές\n11|09|2018 στις 22:10\nαυτος τους εφτιαξε με τους φιλους του τους αμερικανους ασ τους λουστουν